Kahs Kuht Fahk Uh - Sel Rosemary M. Wixom\nEprel 2013 | Kahs Kuht Fahk Uh\nMwe srihkasrak se ke tuhlihk ahkostwen se sikyak ke stoh in nuknuk se. Stoh sac nwacnwaclah ke mwet moul pacl sac ke mwet nuh kewa muhtwacwacack in etwacack lah ninac sac nikanlah tuhlihk mukul se nahtuhl ah. Ma se met, el pahngon inel. “Connor,” el pahng silahklahk raunweack stoh sac. Tiac paht tohkoh, puhsrwacl muhtwacwacack yohkwaclihk ac luhman fosrngah. Tiac paht na mwet topang sac lohng ma sikyak ah, ac mwet nuh kwewa ke stoh sac wi suk tuhlihk mukul sac. Minit ekahsr ahluhkwelah wacngihn ma sikyak kacl. Ninac kiyacl Connor ah, akihlacnwack, muhtwacwacack in fosrngahyak ke minit sac ac lihksreni pahngon inen tuhlihk mukul se nahtuhl ah kalweni ac sifilpac kalweni.\nSie mwet moul ah, tukun el kahkahsrihk pruhelac, el motko muh sahp Connor el oasr lun stoh sac ac sahp el fosrngah ke el lohng puhsrwen ninac kiacl ah ke el lihksrweni pangon inel ah. El ahkkahlwemye ma se inge nuh sin sie muhtwacn wi sukok sac, ac elos silahklahk oraclah nuhnak se. Elos tuhkweni muhtwacwacack fahsr ke inmahsrlon tepuh in nuknuk, ac kahkahsrihk kalweni kahs se “Connor, fin kom kuh in lohng puhsrwek, fahk, ‘nga pangwe.’” Ke elos kahkahsrihk fahsr nuh ke tukun stoh sac kalweni fahk pohloh kahs se, tiac paht, elos lohng puhsra mwekihn, srihsrihk se fahk, “nga pangwe.” Connor el wihklac inmahsrlon rol in nuknuk ye tepuh sac. Puhsra na puhsisacl mihs se pa ahkkweyacl Connor in topuk ah.\nLiye Helaman 5:12.\nLiye Helaman 5:14; Ahkuhtweyac wo ituckyang.\nLiye Helaman 5:29–30.\nLiye Doctrine and Covenants 100:5–6.\nLiye 2 Nephi 25:23.\nThomas S. Monson, “Finding Joy in the Journey,” Ensign or Liahona, Nohfuhmpuh 2008, 86.\nMeac Kowos Nuhnkuh an?


Efuh Kuht Enenuh in Suhnakihn Mwet Kol uh? | Luhngse luhn God\nEfuh Kuht Enenuh in Suhnakihn Mwet Kol uh?\n“Kowos in suhnakihn mwet nuhkewa.”—SIE PETER 2:17.\n1, 2. (a) Efuh kuh upac nuh sesr in suhnakihn kolyuck luhn mwet uh? (b) Kihsen siyuck fuhkah kuht ac fah sramsramkihn uh?\nYAC kom nuh liye tari ma tuhlihk mukul srihsrihk se ac oruh fin siyuckyuck sel elan oruh sie ma el sruhnga na pwacye in oruh? Sahp, kom liye arlac kahlwem ke muhtuhn tuhlihk mukul srihsrihk sacn puhlakihn lal uh. Ke el lohng puhsren pahpah tuhmwacl ac ninac kiyacl uh, el etuh lah el enenuh in ahkos kolyuck laltahl uh. Tuhsruhktuh, el sruhnga na pwacye in oruh ma sapkihnyuck nuh sel uh. Ma el puhlakihn ingacn, luhmweyuck nuh ke sie ma kuht nuhkewa sun ke kais kuhtuh pacl.\n2 Tiac fihsracsr in suhnakihn mwet suc kol kuht uh pacl nuhkewa. Yac nuh oasr pacl kom puhla ohinge? Fin ahok, tiac kom muhkwena. Kuht muhta ke sie pacl ma mwet pucspucs tiac suhnakihn mwet kol laltahl uh. Tuhsruhktuh, Bible uh fahk lah kuht enenuh in suhnakihn mwet suc ituckyang kuh nuh se in kol kuht uh. (Soakas 24:21) Kuht fin ke muhtana in luhngse luhn God, arlacna yohk srihpac kuht in oruh ma inge. Pwacnacng, oasr kihsen siyuck ma mwet uh nuhnkuh kac. Meac se oruh in arlacna upac nuh sesr in suhnakihn mwet kol uh? Efuh kuh Jeova el siyuck sesr in oruh ma inge? Meac ac kuh in kahsre kuht in ahkos? Ke inkacnek fuhkah kuht kuh in ahkkahlwemye suhnak lasr nuh ke kolyuck luhn mwet uh?\nEFUH MA INGE UPAC\n3, 4. Fuhkah muhtwacwaciyen orekma kuluk ac ohiyac sesuwohs lasr uh? Efuh kuh ohiyac sesuwohs lasr uh oruh upac nuh sesr in suhnakihn kolyuck luhn mwet uh?\n3 Kuht kuh in nuhnkuh ke srihpac luo ma pwacnacng upac nuh sesr in suhnakihn mwet suc kol kuht uh. Ma se meet, kuht sesuwohs. Ahkluo, mwet suc oasr kuh la inge oacyacpac sesuwohs. Ma kuluk ac sesuwohs luhn mwet uh ma na muhtwacwacack emeet, ke imac Eden ke pacl se Adam ac Eve lain kolyuck luhn God ah. Pwacnacng, ma kuluk uh muhtwacwacack ke orekma in lain. Ke pacl se mwet se isuslac, oasr tari kena in lain se inge in el.—Genesis 2:15-17; 3:1-7; Psalm 51:5; Rome 5:12.\n4 Ke srihpen ohiyac sesuwohs lasr uh, inkaiyacsr ac sa in ahkkahlwemye inse fuhlwact ac kuht nuhnkuh muh kuht wo liki mwet sahyac uh. Inse puhsisacl uh sie ohiyac ma suhkwac ahkkahlwemyeyuck ke pacl inge, pwacnacng kuht enenuh in kwacfeacng in oruh ac sruokyacna. Kuht finne kuhlwacnsuhpuh God ke lusen yac pucspucs, kuht srackna kuh in ahkkahlwemye inse fuhlwact ac lihkkeke. Ke sie mwe puhpuhlyuck, nuhnkuh kacl Korah suc moul ke pacl lal Moses ac. El oaru ac wi na mwet luhn Jeova finne ke pacl upac. Tuhsruhktuh, el suk in ahkyohkye kuh lal ac el kol un mwet se in lainuhl Moses, suc pa inse puhsisacl emeet ke pacl sac. (Oekyuk 12:3; 16:1-3) Nuhnkuh pac kacl Uzziah, suc inse fuhlwact lal oruh el utyak nuh in tempuhl luhn Jeova ac oruh kunohkohn na sacohk se ma mwet tol muhkwena pa fal in oruh. (Luo Chronicle 26:16-21) Mukul inge kewa eis mwe kai upac ke srihpen orekma in lain laltahl uh. Tuhsruhktuh, mwe srihkasrak kuluk laltahl inge mwe acsmakihn se nuh sesr nuhkewa. Kuht enenuh in lain ohiyen inse fuhlwact ma oruh upac nuh sesr in suhnakihn kolyuck luhn mwet uh.\n5. Mwet sesuwohs uh orekmakihn fuhkah kuh laltahl uh ke inkacnek kuluk?\n5 Tuhsruhktuh, arlacna yohk ma mwet sesuwohs suc kol inge oruh in ahkmuhnahsye suhnak luhn mwet eltahl kol uh. Puhs sin mwet kol inge suhlallacl kuh kuluk nuh sin mwet eltahl kol uh. In pacl meet ah nuh ke pacl inge, oasr mwet suc orekmakihn kuh laltahl uh in ahkkulukye mwet ma oan ye kuh laltahl uh. (Riti Ecclesiastes 4:1.) Ke sie mwe puhpuhlyuck, Saul el mukul wo ac inse puhsisacl se ke pacl se Jeova el sulacllah in tohkohsrah. Tuhsruhktuh, el eklac sie mwet na sok ac inse fuhlwact. Tok, el kalyei mukul na oaru se inge pahngpahng David. (Sie Samuel 9:20, 21; 10:20-22; 18:7-11) Tok, David el eklac sie sin tohkohsrah suc wo emeet luhn mwet Israel, tuhsruhktuh el orekmakihn kuh lal uh ke inkacnek sesuwohs ke pacl se el pihsraclah muhtwacn kiyacl Uriah, sie mwet Hit. Ac tok el sap in fihliyucki mukul wo se inge elan tu ke tahk soko emeet ke sie mweun tuh in acnwucki el. (Luo Samuel 11:1-17) Ma na pwacye se lah, ohiyac sesuwohs uh oruh tiac wo inkacnek in kol luhn mwet uh. Ac ke pacl ma mwet kol inge tiac suhnakihn Jeova, eltahl oruh ma kuluk na upac. Sie mukul fin acn Britain suc tuh kuhpahsr nuh ke mukwikwi luhn government uh el fahk lah emeet me na, kuhtuh sin mwet kol fuhlwact ke alu luhn Catholic inge orekmakihn kuh laltahl uh ke inkacnek kuluk in ahkkulukye ac kalyei mwet pucspucs. Ke kuht etuh ke orekma kuluk luhn mwet suc oasr kuh la inge, kuht kuh in nuhnkuh ke kihsen siyuck se inge: Efuh kuh kuht enenuh in suhnakihn mwet kol uh?\nEFUH KUHT IN SUHNAKIHN MWET KOL UH?\n6, 7. (a) Meac luhngse lasr nuh sin Jeova uh mokle kuht in oruh ac efuh? (b) Meac kalmac in ahkos ac fuhlweack luhngse lasr uh? (c) Kuht ac ahkkahlwemye fuhkah?\n6 Srihpac se ma wo emeet kuht in suhnakihn mwet kol uh pa luhngse lasr nuh sin Jeova, nuh sin mwet sahyac ac nuh sesr sifacna. Ke srihpen kuht luhngse Jeova yohk liki ma nuhkewa, kuht ke ahkenganye insiacl. (Riti Soakas 27:11; Mark 12:29, 30.) Kuht etuh lah suwohs lal in kol fin ma nuhkewa fin facluh pa lainyuck emeet, muhtwacwacack ke orekma in lain se ke imac Eden. Oacyacpac, inkaiyen mwet uh weluhlack Satan ac sruhnga kolyuck luhn Jeova. Kuht arlacna engan in ahkkweye kolyuck luhn Jeova uh. Ke pacl se kuht riti Fwackyuk 4:11 uh, kahs inge sun na pwacye insiacsr. Arlacna kahlwem nuh sesr lah Jeova pa fal emeet in kol inkuhsrao ac facluh! Kuht ahkkweye suwohs luhn Jeova in kol ac ahkos kolyuck lal ke kais sie lwen in moul lasr.\n7 Suhnak inge kalmackihnyuck nuh ke ahkostwen ac kuhtuh pac ma sahyac. Ke srihpen kuht luhngse Jeova, kuht inse muhlahlah in ahksol. Tuhsruhktuh, oasr pacl ma upac nuh sesr in ahkos. Ke kain in pacl inge, kuht ac enenuh in etwaclah in fuhleack luhngse lasr uh ac ahkos oacna tuhlihk mukul se ma sramsramkihnyuck ke muhtwacwaciyen mwe lutlut se inge. Kuht esam lah Jesus el engan in ahkos ma luhngse luhn Pahpah tuhmwacl el finne puhla muh arlacna upac. El fahk nuh sin Pahpah tuhmwacl ah, “in tiac ou luhngse luhk, a lwelah ma luhngse lom in orek.”—Luke 22:42.\n8. (a) Ke pacl inge, meac ahkkahlwemye lah kuht luhngse in ahkos kolyuck luhn Jeova uh? (b) Meac puhlakihn luhn Jeova ke ma inge? (c) Meac ac kuh in kahsre kuht in lohng kahs in kahsruh ac eis mwe ahksuwohs ma utuckuh nuh sesr uh? (Liye pohk se inge “ Porongo Kahs In Kahsruh Ac Eis Mwe Kai.”)\n8 Jeova el tiac sramsram nuh sin kais sie sesr ke pacl inge, tuhsruhktuh el orekmakihn Kahs lal ac mwet tuhtahfpo lal fin facluh. Ke srihpac se inge, inkaiyen pacl uh kuht ahkkahlwemye lah kuht luhngse in ahkos kolyuck luhn Jeova ke pacl kuht suhnakihn mwet suc el srihsrngiyac in kol kuht uh. Kuht fin lain mwet inge, kuht ahktoasrye insiacl. Kalmac pa, kuht fin sruhnga eis kahs in kahsruh kuh ahksuwohs ke Bible ma mwet suc kol kuht inge use nuh sesr. Ke pacl ma mwet Israel ah tohrkahskahs lainuhl Moses, Jeova el liye orekma in lain laltahl inge oacna in ma orek nuh sel sifacna.—Oekyuk 14:26, 27.\n9. Efuh kuh luhngse lasr nuh sin mwet sahyac uh mokle kuht in suhnakihn mwet kol lasr uh? Sang sie mwe puhpuhlyuck an.\n9 Kuht oacyacpac ahkkahlwemye luhngse lasr nuh sin mwet sahyac uh ke kuht suhnakihn ac ahkos mwet kol lasr uh. Efuh kuh in ohinge? Koacl, srihke luhmahlah ke nuhnak lom an muh kom sie mwet mweun. Kuhtanglah ac molwelah luhn kais sie un mwet mweun ac fal nuh ke akacsruhi, ahkostwen ac suhnak luhn kais sie mwet mweun nuh sin kais sie mwet kol laltahl. Kom fin tiac ahkos ac kom lain oakwuck ke u lom an, kom fihliyac moul luhn mwet mweun nuhkewa sahyac ke mwe sensen yohk. Pwacye lah, ma upac pucspucs sikyak fin facluh ke pacl inge ke srihpen orekma luhn un mwet mweun. Tuhsruhktuh, oasr mwet mweun luhn Jeova suc oruh ma wo muhkwena. Pacl puhs Bible uh pahngon God oacna “Jeova luhn un mwet mweun.” (Sie Samuel 1:3, BMK) El pa mwet kol luhn u luhlahp ma oreklac ke lipufacn na kuh. Oasr pacl Jeova el pahngon mwet kuhlwacnsap lal fin facluh oacna mwet mweun. (Ezekiel 37:1-10) Pwacnacng, kuht fin lain kolyuck luhn mwet suc Jeova el srihsrngiyac in kol kuht uh, yac kuht tiac fihliyac moul luhn mwet lili wiyacsr uh ke mwe sensen? Ke pacl se mwet Christian se lain mwet elder ke congregation uh, mwet sahyac ke congregation uh oacyacpac puhla kweok. (Sie Corinth 12:14, 25, 26) Ke pacl se tuhlihk se lain pahpah ac ninac kiyacl uh, sucu na fohn se oacyacpac puhla ahsor yohk. Pwacnacng, kuht fin luhngse mwet sahyac uh, kuht ac ahkkahlwemye suhnak ac akacsruhi nuh seltahl.\n10, 11. Meac pac mokle kuht in ahkos mwet kol uh?\n10 Kuht oacyacpac suhnakihn mwet suc kol kuht uh ke srihpen ma inge ac wo nuh sesr sifacna. Ke pacl ma Jeova el siyuck sesr in ahkos kolyuck luhn mwet uh, el kwacna ahkkahlwemye ma wo ma ac tuhkuh kac uh. Ke sie mwe puhpuhlyuck, el sapkihn tuhlihk uh in ahkos pahpah ac ninac kiyacltahl tuh in loes ac wo moul laltahl. (Deuteronomy 5:16; Ephesus 6:2, 3) El sapkihn kuht in ahkos mwet elder ke congregation uh, mweyen kuht fin tiac ac kuh in oraclah mwe sensen yohk nuh ke fototo lasr nuh sin Jeova God. (Hebrew 13:7, 17) Ac el oacyacpac fahk nuh sesr in ahkos mwet kol fin acn uh tuh in karihngihnkuhtyang sifacna.—Rome 13:4.\n11 Yac kom tiac insese nuh kac lah ke kuht etuh srihpac luhn Jeova in ahkos mwet kol uh, ma inge ac kahsre kuht in suhnakuhnuhltahl? Pwacnacng, lwelah kuht in nuhnkuh lah kuht ac ahkkahlwemye fuhkah suhnak nuh sin mwet kol ke inkacnek tolu ke moul ma arlacna yohk srihpac.\nAHKKAHLWEMYE SUHNAK KE SUCU\n12. (a) Kunohkohn fuhkah se Jeova el sang nuh sin mukul tuhma ke sucu se? (b) Mukul se ac ahkpwacyeye fuhkah kunohkohn se inge?\n12 Jeova pa oraclah oakwuck nuh ke sucu uh. Ke srihpen el pa God luhn ma tahklac wo nuhkewa, el oakiyac sucu uh ke inkacnek wo. (Sie Corinth 14:40) El sang kuh nuh sin mukul pahyuck tuh eltahl in oacna sifac ke sucu se. Mukul pahyuck uh ahkkahlwemye suhnak nuh sin sifac laltahl uh, suc Jesus Christ ke eltahl etahi inkacnek in kol lal nuh sin congregation uh. (Ephesus 5:23) Ke srihpac se inge, sifen sucu se enenuh in kwacfeacng in ahkfalye ma kunacl. El tiac enenuh in sapsap upac kuh kohu, tuhsruhktuh elan ahkkahlwemye ohiyen luhngse, nuhnak suwohs ac kuhlwacng nuh sin muhtwacn kiyacl ac tuhlihk nahtuhltahl uh. El enenuh in esam lah kuh se lal inge tiac ma lal sifacna ac tiac pac fuhlwact liki kuh luhn Jeova.\nSie pahpah Christian el etahi inkacnek in kol luhn Christ oacna sie sifac\n13. Muhtwacn pahyuck se ac ahkpwacyeye fuhkah ma kunacl ke sucu lal ke sie inkacnek ma ahkinsewowoye Jeova?\n13 Kunohkohn luhn muhtwacn pahyuck se pa in kahsruh mukul tuhmwacl uh. Oasr pac kuh ma ituckyang nuh sel ke sucu lal uh ke srihpen Bible uh luti nuh sin tuhlihk uh eltahl in tiac pihlesruh ‘kahs in luti . . . luhn ninac kiyacltahl.’ (Soakas 1:8) Kuh luhn muhtwacn pahyuck se oan ye kolyuck luhn mukul tuhmwacl uh. Sie muhtwacn Christian el ahkkahlwemye suhnak nuh ke kolyuck luhn mukul tuhmwacl uh ke el kahsrel in ahkpwacyeye ma kunacl ke sucu oacna sie sifac. El ac tiac srihkkihn, ahkkulukye kuh srihke in eslah ma kunen mukul tuhmwacl uh. Tuhsruhktuh, el ac kahsrel ac weluhl orekma. Ke pacl se el tiac insese nuh ke sulaclah ma mukul tuhmwacl uh oraclah, el kuh in ahkkahlwemye nuhnak lal ke inkacnek kuhlwacng ac srackna ahkkahlwemye inse puhsisacl ke el ahkos. Mukul tuhmwacl uh fin tiac wi ke luhlahlfongi uh, sahp ac kuh in upac nuh sel, tuhsruhktuh ohiyen inse puhsisacl ac orekma wo lal uh ac kuh in mokle mukul tuhmwacl an in etwacllah Jeova.—Riti Sie Peter 3:1.\n14. Tuhlihk uh ac ahkenganye pahpah, ninac ac Jeova fuhkah?\n14 Tuhlihk uh ahkinsewowoye insiacn Jeova ke pacl ma eltahl ahkos pahpah ac ninac kiyacltahl uh. Ma inge oacyacpac sang kaksak ac ahkenganye pahpah ac ninac kiyacltahl uh. (Soakas 10:1) Ke sucu ma pahpah se kuh ninac se muhkwena, tuhlihk uh orekmakihn pac kahs in kahsruh ke ohiyen ahkostwen mweyen eltahl etuh lah pahpah kuh ninac kiyacltahl uh enenuh na pwacye kahsruh ac akacsruhi laltahl uh. Arlac yohk mislac ac engan ke pacl se ma mwet nuhkewa ke sucu uh ahkpwacyeye kunohkohn ma God el pakiyac nuh seltahl uh. Ma inge sang kaksak nuh sin Jeova God, suc oraclah oakwuck wo ke sucu nuhkewa.—Ephesus 3:14, 15, NW.\nSUHNAKIHN MWET KOL KE CONGREGATION\n15. (a) Ke congregation uh, kuht ac ahkkahlwemye fuhkah lah kuht suhnakihn kolyuck luhn Jeova uh? (b) Kahs in kahsruh fuhkah ac kuh in kahsre kuht in ahkos mwet suc kol kuht uh? (Liye pohk se inge “ Kowos In Ahkos Mwet Kol Lowos.”)\n15 Jeova el srihsrngiyac wen nahtuhl in kol mwet Christian ke congregation uh. (Colossae 1:13) Ac Jesus el srihsrngiyac “mwet kuhlwacnsap oaru ac lahlmwetmwet” uh in kahsruh mwet luhn God fin facluh ke mwe enenuh laltahl in fototo nuh sin Jeova. (Matthew 24:45-47) Ke pacl inge, “mwet kuhlwacnsap oaru ac lahlmwetmwet” uh pa Un Mwet Suc Liyacacng Orekma Nuhkewa luhn Mwet Loh luhn Jeova Fin Facluh Nohfohn. In oacna mwet Christian ke pacl luhn mwet sap ah, mwet elder ke pacl inge eis kahs in luti ac kahs in kahsruh sin un mwet se inge, ke inkacnek luhn lwacta kuh sin mwet tuhtahfpo oacna mwet liyacacng suc fuhfahsryacsr nuh ke congregation pucspucs. Kuht ahkos Jeova ke pacl se kais sie sesr suhnakihn kolyuck luhn mwet Christian elder uh.—Riti Sie Thessalonica 5:12; Hebrew 13:17.\n16. Ke inkacnek fuhkah mwet elder uh srihsrngiyucki ke nguhn muhtahl?\n16 Mwet elder ac mukul lili suc kahsruh mwet elder inge tiac suwohswohs. Oasr pac pacl eltahl tahfonglac, oacna kuht. Tuhsruhktuh, mwet elder uh oacna “mwe sang nuh sin mwet uh,” in kahsruh congregation tuh fototo laltahl nuh sin Jeova uh in arlacna kuh. (Ephesus 4:8) Mwet elder uh srihsrngiyucki ke inkacnek luhn nguhn muhtahl. (Orekma 20:28) Fuhkah tuh in ohinge? Mweyen, mukul inge enenuh in sun ma enenweyuck nuh seltahl uh meet, oacna ke Kahs luhn God uh ahkkahlwemye. (Sie Timothy 3:1-7, 12; Titus 1:5-9) Oacyacpac, ke mwet elder uh liye ac tuni fin fal mukul lili se in eis kunohkohn lal, eltahl ac puhruhe siyuck kahsruh sin Jeova ke nguhn muhtahl lal.\n17. Efuh kuh muhtwacn Christian uh sunyac insifacltahl ke kuhtuh orekma ke congregation laltahl uh?\n17 Ke congregation uh, sahp oasr pacl ma wacngihn mwet elder ac mukul lili suc kahsruh mwet elder in oruh kunohkohn laltahl uh, oacna in kol miting ke orekma in luti uh. Ke kain in pacl inge, mukul lili sahyac suc bacptais tari ac fah kuh in aholuhltahl. Fin wacngihn mukul lili sahyac, na muhtwacn lili uh kuh in oruh ma inge. Tuhsruhktuh, ke pacl nuhkewa ma muhtwacn lili se oruh kunohkohn luhn mukul lili uh, el enenuh in sunyac insifacl. * (Sie Corinth 11:3-10) Oakwuck se inge tiac srihkkihn muhtwacn uh. Tuhsruhktuh, ma inge oraclah pacl wo se nuh seltahl in ahkkahlwemye suhnak laltahl nuh ke oakwuck luhn Jeova ke kolyuck luhn sucu ac luhn congregation uh.\nSUHNAKIHN MWET KOL LUHN ACN UH\n18, 19. (a) Kom ac ahkuhtweyac fuhkah kahs in kahsruh ma sihmlac ke Rome 13:1-7? (b) Kuht ac suhnakihn fuhkah mwet kol luhn acn uh?\n18 Mwet Christian pwacye uh oaru in ahkos kahs in kahsruh ma sihmlac in Rome 13:1-7. (Riti.) Ke kom riti ma suhmuhslah inge, kom kuh in akihlen lah “mwet kol fin acn uh” ma sramsramkihnyuck inge pa mwet kol luhn government. Ke Jeova el lwelah government luhn acn uh in srackna oan, ma inge sang kahsruh in karihngihn mislac luhn acn uh ac in sang kahsruh ke orekma ma enenweyuck uh. Kuht ahkkahlwemye suhnak nuh sin mwet kol inge ke kuht ahkos masap luhn acn uh. Kuht oaru in moli kuhtwena tax ma kuht enenuh in moli, kuht nwacklah kuhtwena kain in pwepuh ma government uh enenuh sesr ac fahsr fal nuh ke masap nuhkewa ma karihngihn kuht, sucu, orekma ac ma lasr. Tuhsruhktuh, kuht ac tiac ahkos mwet kol luhn acn uh eltahl fin siyuck sesr in seahkos masap luhn God, a kuht ac topuk ac fahk oacna ma mwet sap in pacl meet ah fahk: ‘Wo tuh kuht in ahkos God yohk liki mwet uh.’—Orekma 5:28, 29, BMK; liye pohk se inge “ Kolyuck Luhn Suc Nga Enenuh In Ahkos?”\nKOLYUCK LUHN SUC NGA ENENUH IN AHKOS?\nKahs in kahsruh luhn Bible: “Jeova El mwet nuhnuhnkuh lasr, Jeova El mwet kihte masap nuh sesr, Jeova El tohkohsrah lasr.”—Isaiah 33:22, BMK.\nMeac nga ac oruh fin siyuckyuck sihk in seahkos oakwuck luhn Jeova uh?—Matthew 22:37-39; 26:52; John 18:36.\nMeac nga ac oruh fin sapkihnyuck nga in tiac sifwil ahkos masap luhn Jeova uh?—Orekma 5:27-29; Hebrew 10:24, 25.\nMeac ac kuh in kahsreyuc in luhngse in ahkos mwet suc srihsrngiyucki in kol?—Rome 13:1-4; Sie Corinth 11:3; Ephesus 6:1-3.\n19 Kuht oacyacpac suhnakihn mwet kol luhn acn uh ke ohiyacsr ac orekma lasr nuh sin mwet sahyac uh. Ke kais kuhtuh pacl, kuht ohsun kuh sramsram nuh sin mwet kol fuhlwact ke government. Mwet sap Paul el ahkkahlwemye ohiyac wo nuh sin mwet kol pucspucs, oacna Tohkohsrah Herod Agrippa ac Governor Festus. Mukul luo inge oraclah ma na kuluk, tuhsruhktuh Paul el sramsram nuh seltahl ke inkacnek ma ahkkahlwemye suhnak. (Orekma 26:2, 25) Kuht kuh in etahi mwe srihkasrak lal Paul inge, finne mwet kol ma kuht sramsram nuh se uh el president kuh policeman se. Ke acn in lutlut uh, mwet Christian fuhsr uh kwacfeacng in ahkkahlwemye pac suhnak nuh sin mwet luti, mwet orekma ac mwet kol nuhkewa ke acn in lutlut ac. Pwacye, kuht tiac suhnakihn muhkwena mwet suc insese ke luhlahlfongi lasr uh, tuhsruhktuh kuht oacyacpac kuhlwacng nuh sin mwet suc sruhnga Mwet Loh luhn Jeova uh. Ahok, mwet nuhkewa sahyac suc tiac wi ke luhlahlfongi uh enenuh in akihlen suhnak lasr uh.—Riti Rome 12:17, 18; Sie Peter 3:15.\n20, 21. Meac kuhtuh mwe insewowo kuht kuh in eis ke kuht ahkkahlwemye suhnak pwacye nuh sin mwet kol pucspucs?\n20 Mwet sap Paul el suhmuhslah: “Kowos in suhnakihn mwet nuhkewa.” (Sie Peter 2:17) Lwelah kuht in ahkkahlwemye suhnak lasr pacl nuhkewa nuh sin mwet sahyac uh. Ke mwet uh akihlen lah kuht suhnakuhnuhltahl, eltahl ac arlacna fwefwelac. Esam, ohiyac se inge suhkwac liyeyuck sin mwet uh ke pacl inge. Pwacnacng, kuht fin ahkkahlwemye ohiyac se inge, pa inge sie inkacnek ma kuht ahkos masap lal Jesus inge: “Kowos sang kahlwem lowos in tohlack ye muhtuhn mwet uh, tuh elos in kuh in liye orekma wo lowos, ac kaksakihn Pahpah tomowos suc inkuhsrao.”—Matthew 5:16.\n21 Ke facl se kuht muhta kac mihsenge inge, mwet inse puhsisacl pa suk ma pwacye kacl God uh. Ke pacl se kuht suhnakihn mwet in sucu, ke congregation ac ke acn uh, ma inge ac kuh in pwacnma mwet sahyac ac mokleltahl in wi kuht alu nuh sin God. Sie ma wolacna pa inge! Tuhsruhktuh, finne ma inge tiac sikyak, srackna oasr ma se kuht kuh in luhlahlfongi na pwacye. Suhnak lasr nuh sin mwet uh ahkinsewowoye Jeova God ac kahsre kuht in muhtana in luhngse lal uh. Wacngihn kuhtwena mwe sang ma wo ac yohk liki ma inge.\n^ par. 17 Ke Kuhtuh Pac Mwe Ahkuhtweyac ke mwe lutlut se inge “Piyac Pacl Ma Muhtwacn se Enenuh in Sunyac Insifacl ac Efuh?” ahkkahlwemye ke kuhtuh pac inkacnek ma kahs in kahsruh inge kuh in orekmakinyuck nuh kac.\n“PORONGO KAHS IN KAHSRUH AC EIS MWE KAI”\nOhiyac kuluk lal Satan in lain ac seahkos oasr yen nuhkewa fin facluh mihsenge. Bible uh pahnglol Satan “leum kuluk suc kol . . . yen engyeng uh” ac ke srihpac se inge ohiyen mwet pucspucs ahkkahlwemye lah eltahl “seahkos God in pacl inge.” (Ephesus 2:2) Puhs mwet ke pacl inge suc luhngse in sifacna us kuh laltahl. Mwe ahsor se lah ohiyac se inge ahkkulukyelah kuhtuh sin mwet Christian ke congregation uh. Ke sie mwe puhpuhlyuck, sie mwet elder el kuh in sang kahs in kahsruh nuh ke mwe sensen ke mwe ahkengan ma ahkkahlwemye orekma in kosro kuh suhlallacl. Tuhsruhktuh sahp, oasr mwet suc pihlesruh kuh sruhnga lohng kahs in kahsruh inge. Kais sie sesr enenuh in orekmakihn kahs in kahsruh luhn Bible inge: “Porongo kahs in kahsruh ac eis mwe kai, tuh kom in lahlmwetmwet ke pacl fahsruh uh.”—Soakas 19:20, NW.\nMeac ac kuh in kahsre kuht ke ip se inge? Nuhnkuh ke srihpac tolu ma pwacnacng mwet uh sruhnga lohng kahs in kahsruh kuh eis mwe kai. Oacyacpac, lohacng nuh ke ma Bible uh fahk ke srihpac tolu inge.\n“Nga liye tuh kahs in kahsruh inge tiac ma nuh sihk.” Sahp, oasr pacl kuht puhla muh kahs in kahsruh se tiac fal nuh ke ohiyac ma kuht oasr kac uh. Kuh kuht puhla muh mwet se ma use inge tiac arlacna kahlwem ke ma sikyak na pwacye uh. Sahp, nuhnak ac ohiyacsr nuh ke kahs in kahsruh inge kuh in ahkkahlwemye lah kuht srihkkihn ac tiac ahksacohkye. (Hebrew 12:5) Ke srihpen kuht nuhkewa sesuwohs, yac kuht tiac nuhnkuh tuh sahp kuht pa enenuh in ekuhllah nuhnak lasr ke ma sikyak ingacn? (Soakas 19:3) Yac oasr srihpac wo ma oruh kahs in kahsruh se inge in utuckuh nuh sesr? Pwacnacng, kuht enenuh in nuhnkuh ke srihpac ma oruh kahs in kahsruh inge utuckuh nuh sesr. Kahs luhn God uh kahsre kuht: “Eis mwe kai ac nikmet fuhlwelah. Karuhnguhnwacng ahkwoyac, mweyen ma inge kalmackihn moul nuh sum.”—Soakas 4:13, NW.\n“Nga sruhnga inkacnek in kai se ma oreklac nuh sihk ac.” Pwacye, Kahs luhn God uh fahk lah kahs in kai uh enenuh in fwack ke sie inkacnek kuhlwacng. (Galatia 6:1) Tuhsruhktuh, Bible uh oacyacpac fahk lah “Mwet nuhkewa orekma kuluk, ac elos nuhkewa tiac sun luhpan wolacna se ma God el ahkoo nuh selos.” (Rome 3:23) Inkacnek sefanna ma kuht kuh in eis kahs in kahsruh ke inkacnek suwohs emeet uh pa kuht fin eis sin sie mwet suwohswohs. (James 3:2) Jeova el orekmakihn mwet sesuwohs in kahsre kuht ac kai kuht. Pwacnacng, wo kuht in tiac lohacng yohk nuh ke inkacnek ma kahs in kai inge ituckuh nuh sesr kac. Tuhsruhktuh, nuhnkuh ke koanon kahs in kahsruh sacn ac ke inkacnek luhn puhruhe lah kom ac orekmakihn fuhkah ma inge.\n“Suc el uh kuh in kaiyuc!” Kuht fin nuhnkuh muh suhfal sie mwet in use kahs in kahsruh nuh sesr ke srihpen sesuwohs lal uh, kuht enenuh in esam kahs in acsmakihn lucng inge. In oacpacna, kuht fin nuhnkuh muh matwacsr, etwacack kuh kunohkohn lasr ke congregation uh oruh kuht tiac enenuh kahs in kahsruh se, kuht enenuh in ahksuwohsye nuhnak lasr uh. Ke pacl luhn mwet Israel ah, yohk kunohkohn luhn tohkohsrah se, tuhsruhktuh el srackna enenuh in eis kahs in kahsruh luhn mwet pahluh, mwet tol ac kuhtuh pac mwet sahyac suc muhta ye kolyuck lal. (Luo Samuel 12:1-13; Luo Chronicle 26:16-20) Ke pacl inge, u luhn Jeova uh srihsrngiyac mwet sesuwohs in acse kahs in kahsruh nuh sesr. Mwet Christian suc pah in nuhnak ac orekma eltahl engan in eis ac orekmakihn kahs in kahsruh inge. Fin yohk kunohkohn kuh etwacack lasr liki mwet sahyac uh, kuht ac engan liki pacna inge in oakiyac mwe srihkasrak ke sie nuhnak wo ac inse puhsisacl ke kuht eis kahs in kahsruh ma utuckuh nuh sesr ac kuht orekmakihn.—Sie Timothy 3:2, 3; Titus 3:2.\nMa na kahlwem se lah wacngihn sie sesr suc tiac enenuh kahs in kahsruh. Pwacnacng, lwelah kuht in kwacfeacng ac engan in eis ac orekmakihn kahs in kahsruh inge. Kuht in oacyacpac sang kuloh nuh sin Jeova ke insiacsr kewa ke mwe sang na wowo se inge ma kuh in molwelah moul. Kahs in kahsruh uh pa sie inkacnek ma Jeova el ahkkahlwemye luhngse lal nuh sesr uh. Ac kuht fin ke muhtana in luhngse luhn God, kuht enenuh in ahksacohkye ma inge.—Hebrew 12:6-11.\n“KOWOS IN AHKOS MWET KOL LOWOS”\nKe pacl luhn mwet Israel ah, tuh oasr enenuh yohk se nuh ke oakwuck luhn ma pucspucs. Moses el tiac kuh in muhkwena karihngihn million sin mwet suc tuhkweni fuhfahsryucsr ke yen mwesis ac. Meac el oruh? Moses “el sulaclah mwet ma fal ac pah in nuhnak sin mwet Israel nuhkewa tuh elos in mwet kol fin tausin, foko, luhmngaul, ac singucul.”—Exodus 18:25.\nKe congregation luhn mwet Christian ke pacl inge, oasr pac enenuh yohk se nuh ke oakwuck luhn ma pucspucs ke u uh. Pa inge srihpac se pwacnacng oasr mwet in karihngihn un mwet forfor, mwet elder in karihngihn congregation uh, mwet fuhfahsryucsr in karihngihn congregation pucspucs ke acn se, ac Branch Committee in karihngihn mukwikwi nuhkewa ke muhtuhnfacl se. Ke srihpen oakwuck nuhkewa inge, kais sie mwet suc oacna mwet shepherd ac kuh in lohacng nuh sin sheep luhn Jeova ma oan ye karihngihnyuck lal uh. Mwet shepherd inge ac fah ahkpwacyeye ma kunacltahl uh nuh sin Jeova ac Jesus.—Orekma 20:28.\nKais sie sesr enenuh in inse puhsisacl ac ahkos oakwuck pucspucs ke u uh. Kuht tiac luhngse in etahi ohiyacl Diotrephes, suc tiac suhnakihn mwet kol ke pacl lal ah. (Tolu John 9, 10) Tuhsruhktuh, kuht ke ahkos kahs lal mwet sap Paul inge ke el suhmuhslah: “Kowos in ahkos mwet kol lowos ac fahsr tukun ma elos sapkihn nuh suwos. Elos tiac tui in karihngihn nguhnuwos, mweyen elos enenuh in ahkkahlwemye nuh sin God fukun orekma lalos. Kowos fin ahksolos, elos ac engan in oruh ma kunaclos; a kowos fin tiac, na elos ac orekma ac toasr. Na fin ohinge, ac fah wacngihn kahsruh nuh suwos kac.” (Hebrew 13:17) Kuhtuh mwet uh ahkos ke pacl eltahl insese nuh ke kahs in kolyuck ma tuhkuh sin mwet kol uh tuhsruhktuh, ke pacl ma eltahl tiac insese kuh tiac kahlwem ke srihpac uh eltahl sruhnga in ahkos. Tuhsruhktuh esam, kuht fin inse puhsisacl kalmac pa kuht ac ahkos finne kuht tiac luhngse in oruh. Pwacnacng, kais sie sesr enenuh in siyuck sesr sifacna, ‘Yac nga inse puhsisacl ac ahkos mwet kol luhk uh?’\nPwacye lah Kahs luhn God uh tiac ip srihsrihkiyac oakwuck nuhkewa ma enenweyuck in kahsruh mukwikwi pucspucs ke congregation uh. Tuhsruhktuh, pa inge ma Bible uh fahk: “Kowos in oruh ma nuhkewa in ohiyac fal ac in tahklac wo.” (Sie Corinth 14:40) Un Mwet Suc Liyacacng Orekma Nuhkewa Lasr Fin Facluh Nohfohn uh eltahl ahkos kahs in kolyuck inge ke eltahl oakiyac mwe kahsruh ac oakwuck ma tahklac wo nuh ke orekma pucspucs ke congregation uh. Mwet elder ac mukul lili suc kahsruh mwet elder inge oruh ma kunacltahl in ahkfahsrye oakwuck pucspucs ac oakiyac mwe srihkasrak wo ke ahkostwen laltahl uh. Eltahl oacyacpac akihlen lah eltahl enenuh in eis ac ahkos kahs in kolyuck luhn mwet suc srihsrngiyucki in karuhnguhnuhltahl uh. (James 3:17) Pwacnacng, kais sie u, congregation, un congregation ac muhtuhnfacl eis mwe kahsruh ke inse sefanna ac oakwuck wo ac tahklac luhn un mwet luhlahlfongi suc ahkkahlwemye ohiyen God engan se lasr uh.—Sie Corinth 14:33; Sie Timothy 1:11, BMK.\nTuhsruhktuh, kahs lal Paul ke Hebrew 13:17 inge oacyacpac ahkkahlwemye lah efuh ohiyen seahkos uh mwe sensen se. Ma inge ac kuh in oruh sie mwet suc oasr kunohkohn ke orekma inge in “toasr.” Sie kunohkohn na sacohk ac kuh in eklac mwe ahktoasr se fin sie mwet lili el tiac akacsruhi a el lain kolyuck luhn sie mwet suc el muhta ye karihngihnyuck la. Ke sahflahiyac an, ma inge ac kuh in mwe ahkkuluk se “nuh suwos” kuh nuh sin congregation uh. Ac ma inge kuh pac in ahkkulukyelah sie mwet suc sruhnga sisilyac ac ahkos oakwuck luhn Jeova uh. El fin inse fuhlwact ac sruhnga ahkpuhsisaclyacl, ma inge ac kuh in ahkkulukye fototo lal nuh sin Jeova. (Psalm 138:6) Pwacnacng, lwelah kuht nuhkewa in kwacfeacng ac sruokyac na ohiyen ahkostwen ac inse puhsisacl.


Tout sur ac wii et autres ac ! :: Voilà comment connecter la Wi-Fi\nVoilà comment connecter la Wi-Fi\nPosté le: Dim 9 Aoû - 22:17 (2009) Sujet du message: Voilà comment connecter la Wi-Fi\nGrâce au service de jeu en ligne gratuit de Nintendo, vous pouvez jouer directement avec d'autres possesseurs de Wii, même s'ils sont à des kilomètres de vous !\nGratuit : seuls les frais de connexion à Internet sont applicables\nPosté le: Dim 9 Aoû - 22:17 (2009) Sujet du message: Publicité


Luo Tokosra 12 - BIBLE MUTAL\nLuo Tokosra 12\n1In yac akitkosr ke pacl Jehu el tokosra lun acn Israel, Joash el tokosra lun Judah, ac el leum in Jerusalem ke yac angngaul. Nina kial pa Zibiah, sie mutan ke siti Beersheba.\n2In moul lal nufon el oru ma LEUM GOD El insewowo kac mweyen mwet tol Jehoiada el lotel.\n3Tusruktu tiana kunausyukla nien alu lun mwet pegan, ac mwet uh srakna orek kisa ac akosak mwe keng we.\n4Joash el pangoneni mwet tol ac sap elos in liyaung na mani ma orekeni ke pacl in kisa ke Tempul, kewana mani ma pakpuki nu ke kisa, ac mani ma mwet uh sang ke insewowo.\n5Ma kunen kais sie mwet tol in liyaung mani ma orekeni sin mwet el karingin. Mani inge ma ac orekmakinyuk nu ke akwoyeyen acn musalla ke Tempul, ke pacl eneneyuk uh.\n6Tusruktu ke yac aklongoul tolu ke pacl in leum lal Joash, mwet tol ah soenna orala kutu orekma in akwoyela acn musalla ke Tempul.\n7Ouinge Joash el pangnol Jehoiada ac mwet tol sayal ac siyuk selos, “Efu ku kowos tiana akwoye acn musalla ke Tempul uh? Ingela, kowos fah tia sifil liyaung mani kowos orani uh. Use in sang akwoyela Tempul.”\n8Mwet tol elos insese in tia sifil sruok mani uh, ac elos insese pac tuh elos ac tia mukuikui ke akwoye Tempul uh.\n9Na Jehoiada el eis box se ac orala pat se ke kafa ah, ac likiya pe loang se ma oan ke layen layot ke mwet uh ac utyak nu in Tempul uh. Mwet tol su orekma ke mutunoa uh ac sang mani nukewa ma orekeni sin mwet alu uh nu in box se inge.\n10Pacl nukewa ma ac yohk mani orekeni nu in box sac, na mwet sim lun tokosra ac mwet Tol Fulat ac tuku ac munanla silver uh in kofelik, ac pauniya.\n11Tukun elos simusla lupan mani silver inge, na ac itukyang nu sin mwet ma kol orekma ke Tempul an, ac ma inge ac sang moli kamtu, mwet musa,\n12mwet akmusra, mwet tufahl eot, ac molela sak ac eot ma orekmakinyuk, ac in moli ma nukewa ma eneneyuk saya.\n13Tusruktu mani inge tia orekmakinyuk in sang moli mwet orek cup silver, pol, mwe ukuk, ku kufwa in akwoye lam, ku kutena kain ma orek ke silver ku gold.\n14Orekmakinyukla nufon in moli mwet orekma, ac in moli kufwa nu ke akwoye lohm.\n15Mwet karingin orekma uh elos arulana suwohs ke orekma lalos, pwanang tia eneneyuk elos in akpwayei ouiyen orekma lalos ke mani.\n16Mani ma orekeni ke mwe kisa in akfalye ma koluk lukma, ku mwe kisa ke ma koluk, tia wi itukyang nu in box sac, mweyen ma inge ma lun mwet tol.\n17In pacl sac, Tokosra Hazael lun Syria el mweuni siti Gath ac eisla acn we, na el wotela mu el ac mweuni pac acn Jerusalem.\n18Tokosra Joash lun Judah el orani mani in kisa nukewa ma tuh orekeni ac kisaiyukla nu sin LEUM GOD sel Jehoshaphat, Jehoram, ac Ahaziah, su tokosra meet lukel, ac sang ma inge weang mwe sang lal sifacna wi gold nukewa ma oan in nien fwil mwe kasrup in Tempul ac in lohm sin tokosra, ac supwala nufon ma inge in mwe lung nu sel Tokosra Hazael. Na Hazael el us mwet mweun lal ac som liki acn Jerusalem.\n19Ma nukewa saya ma Tokosra Joash el orala simla oasr in Sramsram Matu Ke Tokosra Lun Judah.\n20Mwet pwapa lal Joash elos orala pwapa lukma lalos ac unilya ke lohm se ke acn koaneyukla kutulap in Jerusalem ke inkanek soko ma oatula nu Silla.\n21Jozacar wen natul Shimeath, ac Jehozabad wen natul Shomer, pa sringlilya el misa. Joash el pukpuki inkulyuk lun tokosra in Siti sel David, ac Amaziah wen natul, el aolul in tokosra.\n< Luo Tokosra 11\nLuo Tokosra 13 >


Cruyff Legacy 14K - ik kom in actie!\nCruyff Legacy 14K - ik kom in actie! Rutger Van den Biggelaar\n( Inschrijfgeld Cruyff Legacy 14K | 14 km Run )


Thursday (11/3) Sifac: Elos Suc Luhlahlfongi Eis Moul Ma Pahtpaht - Word Of Knowledge | USA\nFinsrak lun God Papa, pa mwet nukewa in eis moul.\nSifac: Elos Suc Luhlahlfongi Eis Moul Ma Pahtpaht\nKahs In Kol ONLINE\nMwe read se inge akkalemye fwak lun Leum Jesus, “Nga pa bread in moul.” Ke pacl se ma mwe read se inge sikyak, pus na mwet ma long luti inge suc ma elos tiana kalem na paye ke fwak lun Leum inge. Leum El srike in akkalemye lac, elos suc ma suk ke bread in moul se inge, elos e tufwa tia pulakin masrinsracl. Mwet inge suk lac fuka oreyac ku elos in tia sifwil pac masrinsracl.\nSramram lun Leum Jesus inge akkalemye nuke moul in Ngun uh. Elos suc ma tuku nu in suk Leum Jesus, elos e tufwa konaclack. Kalmeyac pa, mwet nukewa elos tulac ac misac ke ma koluk lalos. Pacnacng elos enenu sie mwet lahngo in muh langoelos lac liki ma koluk lalos sifacna. Mwet Lango se inge, pa kut kalem kac misac lun Leum Jesus in ellah ma koluk lun elos suc tuku nu yurin Leum in siyuck ke nunak munas.\nKe sripen lungse yohklacna lun God Papa, pacnacng El ase Wen sefanna Natul in pa aollah misac lun kais sie mwet ke ma koluk lalos, pa in akfasryella misac sefanna ma in sang ellah ma koluk lun kais sie mwet. Finsrak lun God Papa, pa mwet nukewa in eis moul. John 14:6 oayacpac akkeyellah fwak lun Leum, “Nga pa inkanek, ac pwaye, ac moul; wangin sie mwet som nu yurin Papa fin tia ke nga.” Elos suc ma tuku nu yurin Leum Jesus, pa e eis moul ma pahtpaht.\nNa ke oinge uh, kunokon lun mwet lulalfongi nukewa pa in tafwelah nusin mwet nukewa in tuku nu yurin Leum Jesus in ipeis ke ‘bread in moul.’ Pa in luhlahlfongi ke Leum Jesus ac in akos akwuck ac kolyuck Lal. Pa inge lungse yohk lun God tu mwet nukewa in eis moul ma pahtpaht.\nPrevPreviousSanri (10/30) SIFAC: “Kaiyuck Oswe Luhn Mislac”\nNextSaturday (11/12) SIFAC: “Askuhlana Luhn Muhsahiyacn Jerusalem Sasuc”Next


10 level acres No Fork Nooksack. Owner contract. $146K Commercial or residential 11+ ...\nCommercial or residential 11+ Ac w/office Great highway access, 7000 Sq Ft shop Studded Snow Tires\nMounted on universal wheels for Honda/Accord Great Ferndale established loc...


Monday (7/20) Sifac: Nga Lulalfongi Na Lungse Pwaye Lom - Word Of Knowledge | USA\nSifac: Nga Lulalfongi Na Lungse Pwaye Lom\nMwe Read: Psalm 13\nPain kowos nukewa ke kulang lun God suc fulactlacna ac wolacna in pacl e nukewa. Sifa se ke Monday, July 20, 2015, fahk muh “Nga Lulalfongi Na Lungse Pwaye Lom.”\nMwe read se inge asr ke Psalm 13. Psalm soko inge kalem mu ma lal King David, kisen prue lal pa inge ke el muta in fosrngah lal. El prue nusin God ac siuk tu Leum God elin sa topuk prue lal. In prue lal David, el siuk sin God lah putaka elac muteng me keok nusel?, putaka elac inse toasr ke len ac fong?, putaka met lokoalok la ac kutanglullah? , ac putaka Leum God elac mulkunullah?. Kisen siuk lal David inge akkalemye lusen pacl el sano top lun Leum God nusel. Finne el sano ke lusen pacl se, el ac tiac fuleak in lulafongi top lun God meyen lungse lun God tiac kuh in wacnginlac. Pa kalem ke sifa lasr uh suc fahk muh “ Nga Lulalfongi Lungse Na Lungse Pwaye Lom.” Lulafongi lal David yurin God arulacna yohk. El ne pulakin fosrnga lal, el tiac tui in prue ac siuk kasru yurin God ac etu tu God elac fah sang molella nusel.\nMwe read se inge kasre kut in etu lah God pa nunuku pacl lasr uh. Ke pacl fosrngah ac pacl upac nusesr kut enenu in tu ku in lulalfongi lasr sin God. Sikaleni in prue ac tiac totolah in sano top lun God. God El wolacna in pacl nukewa a lungse kawil lal fah aon na tok, ac Kut mwet uh in lulalfongi na ke lungse paye se inge pacl nukewa.\nPrevPreviousSunday (7/19) Sifac: Nununku Suwohs, Kulang, ac Pusisacl\nNextTuesday (7/21) Sifac: Sheep Nutik Uh FahsrelikNext


Saturday (12/12) Sifac: Mwe Kisac Wolacna - Word Of Knowledge | USA\nBy Lucilla Solomon Talley\nSifac: Mwe Kisac Wolacna\nMwe Read: 1 John 4:9-16\nWangin mwe kihsac yohk oacna mwe kihsac Wolana se sin God nusin mwet uh inge. Mwe kihsac se inge pa kut kalem kac la pa Wen Sefanna nutin God suc Leum Jesus Christ. Ke sripen God El lungse kut met pacnacng El supama Wen se Natul inge in molikutlac mwet uh in ku pac in ilyack nu in Tohkohsrai lal. Ilyak se inge pa akkalemyeyuck ke Pwen Wo se suc ma akfasryellah nunak munas lun ma koluk lasr, insewowo ac engan ke sripen akkeyeyuckla lasr wi pulakin ma insewowo ac lung kulang sin God me.\nMa inge nukewa akfasryeyucklac ke sripen lungse lun God. Oinge Leum God El kena tuh kut mwet uh in moukin lungse paye lasr nusin sie sin sie ac lulafongi lasr ke mwe kihsac wonala se inge in pacye ac suwoslana. Tuh Leum God El ac fah muta in kuht ac lungse Lal ac fah akpacyeyuck in kut. Ke ma inge, ma suwos lun kais sie sin sie e tiana kuh aksuwokyekutla ye mutun God. Tusruk ke sripen lulalfongi ke Leum Jesus Christ la El pa Wen nutin God, pa e use moul ma patpat.\nNa ke sripen lungse lun God nusesr pacnacng kut enenu in akkalemye lungse lasr nusin sie sin sie. Kut in tia fwak mukena a kut in akfasrye pa e kalem ke kut in moulkin met na in akfwasryellah mwet nukewa in wi pulakin pac.\nLucilla Solomon Talley\nPrevPreviousFriday (12/11) Sifac: Mwe Kisac Ke Luhlahlfongi\nNextMonday (12/14) Sifac: Sriyucklac Nuhke Sie SrihpacNext


Tuesday (9/8) Sifac: Moul Wacngin Mwacta - Word Of Knowledge | USA\nSifac: Moul Wacngin Mwacta\nMwe Read: Psalm 26\nNgan wi kowos nukewa ma ngutelik ac orella puhsren kaksak lasr nu sin GOD Papa Tumasr ke kut moul sun len na special se inge, Tuesday, September 8, 2015. Len se inge, len in asmakin nu sesr, su kut lohtela sin Mwet matu lasr la, sie len ma kuh, kulang ac pakoten lun GOD Papa puhtahti nu facsr ke sripen lungse kawil lal nu sesr.\nLungse kawil se inge pa David el Onkackin ke Psalm 26, meyen David el etuh insiyal ac in heart lal uh la GOD Papa muhkehna pa etu na paye kacnon nunak lal ac ma el puhtatyang nukac.\nIn Psalm 26:1 an, fahk ouinge, “Oh LEUM GOD, akkalemye lah wangin mwetik, Mweyen nga oru ma suwohs Ac nga lulalfongi kom ke insiuk nufon.” Ke fus se inge, David el ngusre sin GOD Papa in akkalemye la wangin ma koluk lal ma ac sang mwacta nu sel. El ke tu GOD Papa elan akkalemye la aok el suwos ac wangin ma koluk lal. Tu ke moul-in-mwet lasr, arulana uhpac, kut in fahk mu wangin ma koluk lasr (Rome 3:23).\nKe David el ahkuhlacnak ouinge la kut tia ku in fahk mu wangin ma koluk lasr, na pa inge, el siyuk ke nunak munas, tu GOD Papa Tumasr in aksuwosyela inel ke ma mwet lokahlok lal nununkacl kac. Sie selos ma kacsel ke el etu mu wangin ma el oru koluk nu se pa Tokosra Saul. Ac Tokosra Saul el suk inkanek in unilya David pa kut lutlut pac ke ma Simusla in (1 Samuel 18:1-30; 19:1-18). Pa kalem ke fahk se lal inge, “Tuh lungse kawil lom atolyulu: Ac oaru lom kolyu pacl e nukewa”Psalm 26:3).\nDavid el konacak na paye lungse kawil se inge la oasr yurin GOD Papa Tumasr muhkehna. Pa akkalemye in Psalm 36:7, “O God, fuka saokiyen lungse kawil lom! Kut konauk nien wikla lasr ye lulin poum.” In lemtuhlahak lal David, el akkalemye la wangin ip lal nu yurin mwet wosounkas, mwet koluk, ku mwet sulallal. Ke fahk se lal David inge, el arulana ke in kalem sin GOD Papa la el loes nukac ma koluk. Tusruktu, ke inen Jesus Christ, kut enenu in akkalemye pac lungse kawil se ma GOD Papa el akkalemye nu sel David; la kut enenu in fohototo in sang kacsru nu selos ma muta in losr. Kut enenu in kacsru mwet wosounkas, mwet koluk, ku mwet sulalal in forla in suk ke lungse ac pakoten lun GOD. Ma lasr kais sie Mwet lulalfongi in kacsrelos su enenu, yok liki in forla nu sin GOD Papa. Kut etu la David el sie Mwet koluk, su tahfongla, ah forla ke inse-ahuhliyak paye nu sin GOD Papa. Ouinge ke akkalemye lal David ke fus ak 4, 5, ah 6, el ke in kalem sin GOD Papa la el etu la ma koluk uh ku in tuku yurin mwet ma el akkalemye lung; pa nuke mwet wosounkas, mwet koluk ac mwet sulalal. Mwet inge pa David el mu el loes nu yoro, pwenang el pang nu sin GOD in fahk la el moul suwos ac nasnas ye mutal.\nKe inse-ahuhliyak paye lal David nu sin GOD Papa la el suwos ac nasnas, el etu pac la GOD Papa pa etu ma nukewa ma el oasr kac. Ac el sang kulo ma lulap nu sel kac. Pa el akkalemye pa ke fus ak 11, “A funu nga, nga oru ma suwoswos. Pakomutuk ac moliyula! Fahk se lal David inge, nga lulalfongi mu oasr sesr nukewa in siyuk sin GOD Papa in nunakmunas ke ma koluk lasr ac in molikutla.\nMwe lutlut se inge luti kut la David el puhla sel mu ‘El moulkin sie moul suwos ma wangin mwacta. Pa kut read ke ma Simusla lung inge la, el pang nu sin GOD ke sripen GOD Papa pa etu ma nukewa. A sie pac mwe read lung inge (Rome 3:23), fahk la “mwet nukewa orekma koluk, ac elos nukewa tia sun lupan Wolana se ma God El akoo nu selos.” Pwenang Paul el sifiwl akkalemye nu sin Mwet lulalfongi in an Rome la, “Tuh molin ma koluk pa misa; a mwe kite lun God pa moul ma pahtpat yurin Christ Jesus Leum lasr”(Rome 6:23). La kut sifacna akkalemye mu wangin ma koluk lasr, ku kut fahk mu kut oasr in moul wangin mwacta, lela kut in kupacsryang nu yurin GOD Papa Tumasr, oana ke David el sifacna ahkulen la nununku paye oasr yurin GOD Papa Tumasr. Pa sripac yok se oru kut enenu in kupacsryang nu sin Leum GOD lasr tu kut in wi ipeis ke suwoswos lun GOD Papa Tumasr in kusrao.\nPrevPreviousMonday (9/7) Sifac: Moleloslac Suc Muhnas\nNextWednesday (9/9) Sifac: Akacsrui Ke Inse KuhlacngNext


BIBLE MUTAL SIE SAMUEL 21\n☰ SIE SAMUEL 21 ◀ ▶\nDavid El Kaingla Lukel Saul\n1 David el som nu yorol Ahimelech, mwet tol in acn Nob. Ahimelech el rarrar ke el illa in sonol David, ac el siyuk sel David, “Efu ku kom mukena tuku nu inge?”+\n2 Ac David el fahk, “Nga tuku ke sap lal tokosra. El mu nga in tia fahk nu sin kutena mwet ma el supweyu in oru uh. A funu mwet luk uh, oasr sie acn nga fahkang nu selos elos in sunyu we. 3 Na fuka, oasr mwe mongo yurum? Ase limekosr lof in bread an, ac kutepacna ma oasr yurum.”\n4 Na mwet tol sac fahk, “Wangin bread yuruk sayen bread mutal mukena. Tuh kom ku in eis, mwet lom ingan fin tia muta yurin mutan ke pacl fototo somla.”\n5 Ac David el fahk, “Ke mukuikui nukewa lasr, mwet luk inge elos taranulos tuh elos in nasnas fal nu ke alu lasr, ac inge elos oru yohk liki, mweyen kut fahsr ke sie sripa na yohk!”\n6 Ke ma inge mwet tol sac sang bread mutal nu sel David, ke sripen wangin pac bread saya yorol, a bread inge ma sriyukla nu sin God, su tufahna itukla liki tepu mutal ac ayaolla ke bread sasu.+\n7 (Doeg, sie mwet Edom su sifen un mwet liyaung kosro natul Saul, el muta ingo in len sac ke sripen el enenu in akfalye sie ma kunal ke alu.)\n8 David el siyuk sel Ahimelech, “Oasr osra in fakfuk ku cutlass yurum kom ku in se nu sik? Elya lal tokosra nu sik oru nga tiana us cutlass nutik ah, ku kutena mwe mweun luk.”\n9 Ac Ahimelech el topuk, “Cutlass se natul Goliath, mwet Philistia se kom tuh uniya Infahlfal Elah ah, pa oasr yuruk. Pa nukla oan tukun nuknuk ephod se lun mwet tol ingo. Kom fin lungse, kom eis, tuh pa na ingan ma oasr inge.”+\nNa David el fahk, “Ase nu sik. Wangin pac sie cutlass wo liki!”\n10 Na David el som. El kaing lukel Saul ac som nu yorol Achish, tokosra lun Gath. 11 Mwet pwapa lal Tokosra Achish elos fahk nu sel, “Ku tia David pa inge, tokosra lun mutunfacl sel ah? Pa inge mwet se ma mutan uh onkakin ac fahk, ‘Saul el uniya tausin, a David el uniya ngoul tausin.’ ”+\n12 Kas lalos inge arulana mokle nunak lal David, oru el arulana sangeng sel Tokosra Achish.+ 13 Na pa pacl nukewa mwet inge fin tuku apkuran nu yorol David, el ac orala lumahl oana in mwet wel se. Elos fin srike in kutongilya el ac lofongla. El ac muta kulaus mutunpot in siti uh, ac ani lal uh pasrkeya alut lal uh.+ 14 Na Tokosra Achish el fahk nu sin mwet pwapa lal, “Liye, mwet se inge el wel! Efu kowos ku usalu nu yuruk? 15 Ya tia oasr tari mwet wel yenu, na mwe mea kowos in sifilpa use sie in orekma lofong ac aklokoalokyeyu inkul sik sifacna?”\n+ 21:1 21:1–6; Mt 12:3–4; Mk 2:25–26; Lk 6:3 + 21:6 Lev 24:5–9 + 21:9 1 Sam 17:51 + 21:11 1 Sam 18:7; 29:5 + 21:12 Psa 56: Sifac uh + 21:13 Psa 34: Sifac uh


Lemon | DUTCH GRAFFITI\nGraffiti Tunnelvision 2.0 Boxtel, Netherlands. Work by Acse, Alpha, Armoe Heerst, Bar, Bowie, Briks, Caer, Chop, Clone, Conan, Dais, Dan Due, Dase,Delay, Dime, Dims, Ding, Dise, Dots, Dr. Chess, Duma,...\nArchive Select Month February 2020 November 2019 June 2019 April 2019 March 2019 January 2019 December 2018 June 2018 April 2018 November 2017 October 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 June 2013 March 2013 April 2002


BIBLE MUTAL SIE SAMUEL 29\n☰ SIE SAMUEL 29 ◀ ▶\nSrungayuk David Sin Mwet Philistia\n1 Mwet Philistia elos pangoneni mwet mweun lalos nukewa nu Aphek, ac mwet Israel elos tulokinya nien aktuktuk lalos sisken unon in kof se ke Infahlfal Jezreel. 2 Tokosra limekosr lun mwet Philistia elos takla fahsr wi kais siofok ac kais tausin mwet mweun lalos. David ac mwet lal elos welul Tokosra Achish fahsr tok. 3 Na captain lun un mwet mweun Philistia elos liyalos ac siyuk, “Mea mwet Hebrew inge oru uh?”\nTokosra Achish el topuk, “David pa inge. El sie mwet pwapa lun un mwet mweun lal Saul, tokosra lun mwet Israel. El muta yuruk paht kutu, ac wanginna ma nga liye el oru koluk, ke len se el tuku wiyula nwe inge.”\n4 Tusruktu captain lun mwet Philistia inge elos mulat sel Tokosra Achish, ac fahk nu sel, “Folokunla mwet se ingan nu ke siti se ma kom sang lal ah. Nimet fuhlela elan wi kut mweun. Sahp el ac tuh forma lain kut ke mweun uh. Mea wo mwet se inge el ku in oru in akwoyalla nu sin leum lal sayen mwet lasr inge in misa? 5 Esam lah David pa inge, mwet se na ma mutan uh onkakin ac onsrosro kac ac fahk, ‘Saul el uniya tausin, a David el uniya ngoul tausin.’ ”+\n6 Na Tokosra Achish el pangnolma David ac fahk nu sel, “Nga fulahk ye mutun God moul lun Israel lah kom arulana pwaye nu sik, ac nga arulana insewowo tuh kom in wiyu som mweun inge. Nga soenna konauk kutena ma sufal in kom, e ke na len se ma kom tuku nu yuruk ah nwe misenge. Tusruktu, tokosra wiuk inge elos alolo sum. 7 Tari, kom folokla nu in acn sum in misla, ac nimet oru kutena ma in aktoasryalos.”\n8 David el topuk, “Leum luk, ku mea nga oru sufal? Fin pwaye lah kom soenna konauk kutena ma sufal yuruk ke nga mutawauk in kulansupwekom nwe misenge, oana ma kom fahk inge, na efu ku nga kofla in wi mweuni mwet lokoalok lom, lah kom pa leum luk ac tokosra luk?”\n9 Tokosra Achish el topuk, “Aok, pwaye sum. Nga akilen mu suwohs lom oana suwohs lun sie lipufan lun God. Tusruktu, tokosra wiuk inge elos fahk tari mu kom tia ku in wi kut mweun. 10 Na pa lututang kowos nukewa su tuku lukel Saul nu yuruk, kowos toang tukakek ac folokla nu yen suwos ke tufahna kalmelik.”\n11 Ouinge David ac mwet lal elos toang tukakek ke lotu tok ah, ac folok nu yen selos in acn Philistia, ac mwet Philistia elos fahlana nu Jezreel.\n+ 29:5 1 Sam 18:7; 21:11


Kena Goda | Arkib Dewasa\n← Ayah Wan\nUntung Bang Long →\nPosted on March 14, 2015, in Majikan - Org Gaji and tagged skandal. Bookmark the permalink.\tLeave a comment.


BR Reanimator a Legacy deck by Hiroi Naoto - 𝗠𝗧𝗚𝗗𝗘𝗖𝗞𝗦\nLegacyReanimator KMC Invitational Hiroi Naoto\nBR Reanimator. Builder: Hiroi Naoto. — Top8\tin KMC Invitational\t[19 Players] — 30-Jun-2019\nBUY: $470—186.81 Tix\n2 Griselbrand $14.99 $1.42\tM\n4 Grave Titan $13.99 $0.41\tM\n2 Unmask $16.99 $13.13\tR\n2 Smallpox $0.25 $0.03\tU\n4 Hymn to Tourach $1.29 $0.06\tC\n2 Lake of the Dead $219.99 $0.23\tR\n2 Perish $0.29 $0.03\tU\n3 Massacre $0.59 $0.62\tU\n4 Ratchet Bomb $0.49 $0.13\tR\n$165.35 Tix @cardhoarder $4.13 / Week @cardhoarder $n/a @tcgplayer $951.01 @cardkingdom\n4 Dark Ritual 2 Smallpox 4 Thoughtseize 4 Reanimate 17 Swamp 4 Ratchet Bomb 4 Leyline of the Void\n1st — Tin Fins deck by Yamanaka Kousuke 2nd — Maverick deck by Kyogoku Kyosuke Top4 — Temur Delver deck by Yamada Mitsuhiro Top4 — Miracle Control deck by Fukudome Yuu Top8 — Miracle Control deck by Sekimoto Tatsuo Top8 — Aluren deck by Harada Danpei Top8 — Death and Taxes deck by Doi Satsuki\nLast update: 2019-07-05 12:03:06


Tuesday (5/24) Sifac: Luhlahlfongi Tacn - Word Of Knowledge | USA\nSifac: Luhlahlfongi Tacn\nMwe Read: Jeremiah 31:11-14\nNga lungse wi kowos nukewa in sang kulo a kaksakin God papa tumasr, ke kolyuk wolana lal nusesr nukewa, kut ku pa in sifil ilyak nuke sie len pa sasu in eis kas lal.\nMe read se inge akkalemye ma God ela fa oru nusin mwet Israel, ke elos a folokla nu yen selos. Ke sripen lungse a pakoten lun God nusin mwet Israel inge panang el akkalemye mu ela fa sifil pa musaelolosyak a elos a tufa tuku a on ke engan fineol zion u, a mutan fusr nukewa fa tacn a engan, a mukul fusr a mukul matu a fa insewowo ka. Kutu pa oiya ma God el akola nuselos inge pa la fa oru tu moul lalos u oana sie ima ma aksroksrokyeyuk wo a ekulla sasao lalos nuke engan a oayapa ak kipye mwet tol lalos ke mongo yuyu, a akfalye enenu lalos nukewa. Oiya nukewa ma el akola nuselos inge a tufa me insewowo nuselos,tu ma inge kewa me kite lal in akalemye nuselos la el oana sie Papa nuselos.\nMe luti se inge tia ma nu sin mwet Israel mukena a ma pa nusesr kut in etula kut nukewa ma nutin God , kut fin akos in fasr ke ma lungse lal, lungse lal nusesr u a tia tui in kasre kut ke manukewa kut kena ka. Fala na me luti se inge in luti kut in etu la God el lungse kut yok liki lungse lasr nusel u,a el mukena pa ku in use me enenu lasr kut fin fasr ke inkanek lal.\nPrevPreviousFriday (5/27) Sifac: Luhlahlfongi Suhpeyuckelihk\nNextSanri (5/29) Sifac: Luhlahlfongi MolelahNext


Lenin. Collected Works (12 volumes) Big 32 hardcover(Chinese Edition) de BEN SHE.YI MING: Hardcover - liu xing\nPortada BEN SHE.YI MING Lenin. Collected Works (12 volumes) Big 32 hardcover(Chinese ...\nLenin. Collected Works (12 volumes) Big 32 hardcover(Chinese Edition)\nShip out in 2 business day, And Fast shipping, Free Tracking number will be provided after the shipment.Lenin. Collected Works (12 volumes) Big 32 hardcoverFour Satisfaction guaranteed,or money back. N° de ref. de la librería AS065774\nTítulo: Lenin. Collected Works (12 volumes) Big 32 ...


Mwe Rit Se Inge ac Kahsre Kom | Pweng Wo\nRITI KE Abbey Abkhaz Abui Achi Acholi Adhola Afrikaans Ahanta Aja Ajië Albanian Albanian Sign Language Alur American Sign Language Amharic Angolan Sign Language Arabic Arabic (Morocco) Arabic (Tunisia) Argentinean Sign Language Armenian Armenian (West) Armenian Sign Language Assamese Ateso Attié Aukan Australian Sign Language Austrian Sign Language Awajun Aymara Azerbaijani Azerbaijani (Cyrillic) Balinese Bambara Baoule Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Belorussian Bengali Betsimisaraka (Northern) Betsimisaraka (Southern) Biak Bicol Bidayuh (Bukar) Bislama Bissau Guinean Creole Bolivian Sign Language Bosnian Boulou Brazilian Sign Language British Sign Language Bulgarian Bulgarian Sign Language Bété Cakchiquel Cambodian Catalan Cebuano Central Alaskan Yupik Chamorro Changana (Mozambique) Changana (Zimbabwe) Chavacano Chichewa Chilean Sign Language Chin (Hakha) Chin (Kuki) Chin (Tiddim) Chin (Zotung) Chinantec (Ojitlan) Chinese (Cantonese) Chinese (Simplified) Chinese (Traditional) Chinese Cantonese (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chontal (Tabasco) Chopi Chuabo Chuj Chuukese Chuvash Cibemba Cinamwanga Cinyanja Colombian Sign Language Comorian (Ngazidja) Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Dari Dayak Ahe Dayak Ngaju Digor Diola Douala Drehu Dusun Dutch Dutch Sign Language Ecuadorian Sign Language Edo Efik Emberá (Catío) English Esan Estonian Estonian Sign Language Ewe Fante Faroese Fataluku Fijian Filipino Sign Language Finnish Finnish Sign Language Fon Frafra French French Sign Language Frisian Fulfulde (Cameroon) Futuna (East) Ga Galician Garifuna Gbaya Georgian German German Sign Language Ghanaian Sign Language Ghomálá’ Gitonga Gokana Gourmanchéma Gouro Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Guianese Creole Gujarati Gun Guna Guéré Haitian Creole Hausa Hawu Haya Hebrew Hehe Herero Hiligaynon Hindi Hiri Motu Hmong (White) Honduras Sign Language Hong Kong Sign Language Huastec (San Luis Potosi) Huave Huichol Hungarian Hungarian Sign Language Hunsrik Iban Ibanag Ibinda Icelandic Igbo Iloko Inakeanon Indian Sign Language Indonesian Indonesian Sign Language Irish Irish Sign Language Isoko Italian Italian Sign Language Itawit Ivorian Sign Language Japanese Japanese Sign Language Javanese Javanese (Eastern) Jula Kabiye Kabuverdianu Kabyle Kachin Kadazan Kambera Kannada Karen (S'gaw) Kazakh Kazakh (Arabic) Kekchi Khana Khasi Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Konkani (Devanagari) Konkani (Roman) Korean Korean Sign Language Kosraean Kpelle Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kurdish Sorani Kwangali Kwanyama Kyangonde Ladin (Gardenese) Lahu Lamba Lambya Laotian Latgalian Latvian Latvian Sign Language Lenje Lhukonzo Lingala Lithuanian Lomwe Lovari Low German Luganda Lugbara Lunda Luo Luvale Luxembourgian Macedonian Macua Macushi Madagascar Sign Language Madi Madura Makasae Malagasy Malawi Sign Language Malay Malayalam Malaysian Sign Language Maltese Mam Mambae (Ermera) Mambwe-Lungu Mandinka Mandjak Mangareva Maninkakan (Eastern) Manipuri Mano Manyawa Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Maya (Mopán) Mayo Mazahua Mazatec (Huautla) Mbukushu Medumba Mende Meru Mexican Sign Language Mingrelian Miskito Mixe Mixtec (Guerrero) Mixtec (Huajuapan) Mixtec (Tlaxiaco) Mizo Mongolian Mongolian Sign Language Moore Motu Mozambican Sign Language Myanmar Myanmar Sign Language Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Nama Nambya Navajo Ndau Ndebele Ndebele (Zimbabwe) Ndonga Nengone Nepali Nepali Sign Language New Zealand Sign Language Ngabere Ngangela Ngiemboon Nias Nicaraguan Sign Language Nigerian Pidgin Niuean Norwegian Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Otomi (State of Mexico) Paicî Palauan Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Pehuenche Pemon Pennsylvania German Persian Peruvian Sign Language Piaroa Pidgin (Cameroon) Pidgin (West Africa) Pilagá Polish Polish Sign Language Pomeranian Ponapean Portuguese Portuguese (Portugal) Portuguese Sign Language Pular Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Cañar) Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Salasaca) Quichua (Santiago del Estero) Quichua (Tena) Rapa Nui Rarotongan Romanian Romanian Sign Language Romany (Albania) Romany (Argentina) Romany (Bulgaria) Romany (Eastern Slovakia) Romany (Germany) Romany (Macedonia) Romany (Macedonia) Cyrillic Romany (Northern Greece) Romany (Romania) Romany (Serbia) Romany (Southern Greece) Roviana Rumanyo Rungus Runyankore Russian Russian Sign Language Rutoro Réunion Creole Saami (North) Salvadoran Sign Language Samoan Sangir Sango Saramaccan Sarnami Sena Senoufo (Cebaara) Sepedi Sepulana Serbian Serbian (Roman) Serbian Sign Language Serer Sesotho (Lesotho) Sesotho (South Africa) Setswana Seychelles Creole Shipibo-Conibo Shona Shuar Shughni Sidama Silozi Sinhala Slovak Slovak Sign Language Slovenian Slovenian Sign Language Soli Solomon Islands Pidgin Somali South African Sign Language Spanish Spanish Sign Language Sranantongo Sunda Susu Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Talian Tamil Tandroy Tankarana Tarahumara Tarascan Tatar Telugu Tetun Dili Thai Thai Sign Language Tigrinya Tiv Tlapanec Toabaite Toba Tojolabal Tok Pisin Tokelauan Tongan Toraja Totonac Toupouri Tshiluba Tshwa Tsonga Turkish Turkmen Tuvaluan Twi Tyrewuju Tzeltal Tzotzil Uighur (Cyrillic) Ukrainian Umbundu Urdu Urhobo Uruguayan Sign Language Uruund Uzbek Uzbek (Roman) Valencian Venda Venezuelan Sign Language Vezo Vietnamese Vietnamese Sign Language Wallisian Warao Waray-Waray Wayuunaiki Wejewa Welsh Wichi Wolaita Wolof Xavante Xhosa Xârâcùù Yacouba Yemba Yoruba Yukpa Zapotec (Guevea) Zapotec (Isthmus) Zapotec (Lachiguiri) Zapotec (Villa Alta) Zimbabwe Sign Language Zulu\nMwe rit se inge ac kahsre kom in engan in lutlutkihn Kahs luhn God. Ke kais sie sapta, oasr kihsen siyuck ma sihmlac kohn. Fuhs in Bible ma sihmlac kohn uh pa ac fah kahsre kom in konwacack top nuh ke kihsen siyuck ingacn.\nKe kom riti ma suhmuhslah nuhkewa, srihke nuhnkuh lah fuhs ingacn ac tohpohklah fuhkah kihsen siyuck kac an. Sie sin Mwet Loh luhn Jeova ac engan in kahsre kom in kahlwem ke kalmacn ma suhmuhslah nuhkewa kac uh.—Riti Luke 24:32, 45.\nEtuh lah, mwe rit nuhkewa ma ahkkahlwemyeyuck ke mwe rit se inge oreklac sin Mwet Loh luhn Jeova.\nMeac Orek ke Sie Lutlut ke Bible?\nFin facluh nohfohn, etweyuck Mwet Loh luhn Jeova ke oakwuck wo lalos in luti Bible uh nuh sin mwet uh. Liye lah ahkfahsryeyuck fuhkah ma inge.\nMwe Rit se inge, “Pweng Wo Sin God Me!” ac Kahsre Kom Fuhkah


BIBLE MUTAL SIE SAMUEL 17\n☰ SIE SAMUEL 17 ◀ ▶\nGoliath El Solsol Anwuk Nu Sin Mwet Israel\n1 Mwet Philistia elos solani un mwet mweun lalos nu Socoh, sie siti srisrik in acn Judah, ac akola nu ke mweun. Elos tulokinya lohm nuknuk selos in acn se pangpang Ephes Dammim, su oan inmasrlon Socoh ac Azekah. 2 Saul ac mwet Israel elos toeni ac tulokinya lohm nuknuk selos Infahlfal Elah, na elos akoo pac in mweun lain mwet Philistia. 3 Mwet Philistia elos takla tu ke soko eol uh, ac mwet Israel ke soko pac eol, ac infahlfal se oan inmasrlolos.\n4 Oasr sie mwet pangpang Goliath, el mwet in siti Gath. El illa liki nien aktuktuk lun mwet Philistia ac solsol anwuk nu sin mwet Israel. Lusal alukela fit eu, 5 ac el nukum nuknuk orek ke osra bronze, toasriya akuran sun paun siofok longoul limekosr, ac mwe susu lal orek pac ke osra bronze. 6 Nial nukla pac ke osra bronze, ac el us osra in fakfuk soko finpisal. 7 Fungin osra soko natul yohk oana sak ke mwe otwot nuknuk, ac mutun osra soko ah orek ke osra iron su toasriya akuran paun singoul limekosr. Sie mwet mweun el fahsr meet lukel ac us mwe loang lal uh. 8 Goliath el tu ac wowo nu sin mwet Israel ac fahk, “Mea kowos oru ingan? Ya kowos takla akola in mweun? Nga sie mwet Philistia, ac kowos mwet kohs lal Saul! Sulela sie mwet lowos an in tuku lainyu. 9 El fin kutangla ac uniyuwi, na kut ac fah mwet kohs lowos. A nga fin kutangla ac unilya, na kowos ac fah mwet kohs lasr. 10 Inge misenge nga tuyak ac akola in lain un mwet mweun lun mwet Israel. Nga tia sensen in fahkot: sulela sie mwet an nga el in anwuk!” 11 Ke Saul ac mwet lal elos lohng kas inge, elos arulana sangeng.\nDavid In Nien Aktuktuk Lal Saul\n12 David el wen natul Jesse, sie mwet Ephrathah su muta Bethlehem in acn Judah. Oasr wen oalkosr natul Jesse, ac in pacl se Saul el tokosra, Jesse el arulana matuoh. 13 Wen tolu natul Jesse ma matu eltal welul Saul oasr ke nien mweun uh. Ma se ma matu uh pa Eliab, ma se akluo uh pa Abinadab, ac aktolu pa Shammah. 14 David pa fusr emeet, ac ke pacl tamulel tolu ma matu uh welul Saul, 15 na David el ac folok nu Bethlehem kais kutu pacl in karingin sheep nutin papa tumal.\n16 Goliath el kusen mukul nu sin mwet Israel lotutang ac eku nukewa ke lusen len angngaul.\n17 Sie len ah Jesse el fahk nu sel David, “Us tafun bushel in fiten wheat manman inge ac lof singoul inge, ac sulaklak nu yurin tamulel wiom in nien aktuktuk uh. 18 Ac us ipin cheese singoul inge nu sin captain lun un mwet mweun an. Srike liye lah tamulel lom ah fuka, na kom fah foloko ac use sie ma in akpwayeye lah kom sonoltal ac lah eltal ku na. 19 Tokosra Saul, ac tamulel lom, ac mwet Israel nukewa elos muta Infahlfal Elah ac mweuni mwet Philistia.”\n20 Len tok ah David el toangna tukakek ac el sap sie pac mwet in muta karingin sheep uh. Na el eis mwe mongo ma akoeyuk, ac som oana Jesse el tuh fahk nu sel. Ke el sun nien aktuktuk lun mwet mweun Israel, falyang na nu ke pacl se elos sasa, illa ac takla in mweun. 21 Un mwet mweun lun mwet Philistia ac mwet Israel elos tuyak ac ngetani nu sie akola nu ke mweun. 22 David el filiya mwe mongo el us yurin mwet se ma liyaung kufwen mwe mweun, na el kasrusr nu ke acn se mwet mweun takla we ah, ac suk mwet wial ah. Na el siyuk seltal lah eltal fuka. 23 Ke el srakna sramsram nu seltal, Goliath el fahsryak nu meet, ac el sifilpa kusen mukul nu sin mwet Israel oana ke el oru meet ah. Ac David el lohng ma Goliath el fahk inge. 24 Ke mwet Israel elos liyal Goliath elos sangeng ac kaing. 25 Elos fahk nu sin sie sin sie, “Liyalwin! Lohng kusen mukul lal ingan! Tokosra Saul el wulela mu el ac sang moul na yohk nu sin mwet se su ac uniya mwet Philistia sacn. El ac sang acn natul in payukyak sin mukul sac, ac sou lun papa tumun mukul sac ac tia enenu in moli mwe takma lalos.”\n26 David el siyuk sin mwet ma tu siskal ah, “Mea ac orek nu sin mwet se su uniya mwet Philistia se ingo, ac tulala mwet Israel liki mwe mwekin se inge? Ac su win mwet Philistia pegan se ingan, ku elan orek tungak nu sin mwet mweun lun LEUM GOD moul?” 27 Na elos fahk nu sel David ma ac tufah orek nu sin mwet se ac unilya Goliath.\n28 Eliab, tamulel matu se wial David, el lohng sramsram lal David nu sin mwet inge, na el kasrkusrak sel ac fahk, “Mea kom tuku oru uh? Ac su muta liyaung sheep ekasr nutum oe yen mwesis ah? Kom ekak! Kom akna kom in intoein mweun uh, pa sis kom tuku an!”\n29 Na David el fahk, “Ku mea nga oru? Ya nga kofla in kusen siyuk?” 30 David el forla nu sin sie pac mwet ac siyuk kusen siyuk sac pacna, ac pacl nukewa el ac siyuk ma sac, na top sefanna mwet uh ac topkol kac.\n31 Kutu mwet inge lohng ma David el tuh fahk, na elos som fahk nu sel Saul, ac Saul el sapla solal. 32 Na David el fahk nu sel Saul, “O Tokosra, wangin sripa mwet uh in sangeng sin mwet Philistia se inge! Nga fah som anwuk nu sel.”\n33 Ac Saul el fahk, “Ku kom ac lainul fuka? Kom srakna tulik, a funu el, el nuna mwet mweun se in moul lal nufon!”\n34 Ac David el fahk, “O Tokosra, nga pa liyaung sheep nutin papa tumuk. Pacl nukewa lion soko ku bear soko fin tuku sruokya sheep fusr soko ac usla liki un sheep uh, 35 nga ac ukwal ac onel, ac molela sheep uh liki inwalul. Na lion soko ku bear soko fin forma nu sik, nga sruokya inkwawal ac puokol nwe ke el misa. 36 Nga uniya lion ac bear tari, ac nga ac oru oapana nu sin mwet Philistia pegan se inge, su tuku funmwet nu sin mwet mweun lun God moul. 37 LEUM GOD El moliyula liki lion ac bear, ac El ac fah moliyula liki mwet Philistia se pac inge.\nNa Saul el fahk, “Wona. Fahsrot, ac LEUM GOD Elan wi kom.” 38 Saul el sang mwe loeyuk lal sifacna nu sel David elan nokomang: mwe susu osra se el sang nu fin sifal David, oayapa nuknuk osra se. 39 David el kapriya cutlass natul Saul nu ke nuknuk osra sac, ac el srike in fahsr tuh el tia ku, mweyen el supah kac. Na el fahk nu sel Saul, “Nga tia ku in mweun ke ma inge oan keik uh. Nga supah kac.” Na el sarukla nufon. 40 El srukak sikal soko natul, ac el sulela eot fwel limekosr infacl ah, ac isongya nu in pak lal ah. El akola fuht natul ah inpaol, na el som in sonol Goliath.\nDavid El Kutangulla Goliath\n41 Mwet Philistia sac mutawauk in fahsr nu yorol David, ac mwet us mwe loang natul ah fahsr meet lukel. Ke fototoeni inmasrloltal 42 Goliath el ngetla liyal David, ac el israsrinkusrael mweyen David el tulik na kulang ac kato se. 43 Ac Goliath el fahk nu sel David, “Mwe mea sak soko an? Kom nunku mu kosro ngalngul soko pa nga?” Na el pang nu sin god lal tuh elan selngawel David. 44 Goliath el kusen mukul nu sel David ac fahk, “Fahsru na, ac nga fah sang monum tuh won yen engyeng uh ac kosro lemnak in kang.”\n45 Ac David el fahk, “Kom tuku lainyu ke cutlass ac osra ac mwe fakfuk, a nga tuku lain kom ke Inen LEUM GOD Kulana, God lun un mwet mweun lun Israel, su kom orek funmwet nu se. 46 Misenge LEUM GOD El ac fah eiskomme nu inpouk, ac nga fah unikomi ac pakela sifom. Nga fah sang monin mwet mweun lun mwet Philistia tuh won yen engyengu ac kosro lemnak in kang. Na faclu nufon fah etu tuh oasr sie God in Israel. 47 Ac mwet nukewa inge fah liye lah LEUM GOD El tia enenu cutlass ku osra in molela mwet lal. Kutangla se inge ma na lal, ac El ac fah filikowosme nu inpaosr.”\n48 Goliath el mutawauk in sifil fahsr nu yorol David, ac David el kasrusr nu ke lain in mweun lun mwet Philistia tuh elan lainul. 49 David el isongya paol nu in pak lal ah, olak sie eot loac ah, furokang nu kacl Goliath. Eot sac sunna motonsrol twe fukulya ahlunsifal Goliath, na el ikori oankiyuki infohk ah. 50 Ouinge wangin cutlass inpaol David a el kutangulla Goliath ac unilya ke fuht se ac eot srisrik se!+ 51 David el yuyang nu yorol Goliath ac fanyak tu facl. El eisla cutlass natul Goliath liki mwe neinyuk la ah, ac sang pakela sifal ac unilya.\nKe mwet Philistia elos liye lah mwet se elos finsrak kac el misa, elos kaing. 52 Mwet Israel ac Judah elos sasa ac ukwe mwet Philistia nwe ke elos sun acn Gath ac mutunpot in Ekron. Mwet Philistia elos ikor ac kinetneta inkanek ma fahla nu Shaaraim, nwe ke sun acn Gath ac Ekron. 53 Ke mwet Israel elos folok ke ukok lalos, elos tui ke nien aktuktuk lun mwet Philistia, ac eisani ma wap nukewa we. 54 David el usla sifal Goliath nu Jerusalem, a el sruokya mwe mweun natul Goliath in lohm nuknuk sel sifacna.\nUtukyak David Nu Yorol Saul\n55 Ke Saul el liyal David ke el fahla in mweunel Goliath, el siyuk sel Abner, captain lun un mwet mweun lal, ac fahk, “Abner, nutin su tulik se ingan?”\nAbner el fahk, “O Tokosra, nga tiana etu.”\n56 Na Saul el fahk, “Fahla siyuk lah nutin su.”\n57 Ke David el folok nu ke nien aktuktuk uh tukun el unilya Goliath, Abner el usalla nu yorol Saul. David el srakna us sifal Goliath. 58 Saul el siyuk sel David, “Mwet fusr, nutin su kom an?”\nDavid el topuk, “Nga ma nutin mwet kulansap lom, Jesse, mwet Bethlehem se.”\n+ 17:50 2 Sam 21:19


June 13, 2015 - Word Of Knowledge | USA\nSaturday (6/13) Sifac: Nga Etu Tafongla ac Ma Koluk Lowos\nKunokon By Surleigh Tara Saturday June 13 2015Sifac:Nga Etu Tafongla ac Ma Koluk LowosMwe Read: Amos 5:7-13 Surleigh Tara In tahfela na mwe lutlut se ke Friday ah. Suc ma akasmakinye tulik nuhtin Israel elos in forlah liki ma lungse lun facluh ac in suk God. Na sifac se nuhke mwe luti ke Saturday ahkkahlemye […]\nFriday (6/12) Sifac: Suk Leum God ac Kowos Fah Moul\nKunokon By Lipan Welly Friday June 12 2015Sifac: Suk Leum God ac Kowos Fah MoulMwe Read: Amos 5:1-6 Lipan Welly In oana pacl nukewa nga e wi mwet nukewa in akilen God fulatlana lasr ke ouiyac wowo kut nofon pulakin ke pacl se inge. Moul lasr uh e wangin saflah kac efin kut lulalfongi ac […]


BIBLE MUTAL GENESIS 46\nJacob Ac Sou Lal Som Nu Egypt\n1 Jacob el apweni ma lal nukewa ac som nu Beersheba, ac orek kisa we nu sin God lal Isaac, papa tumal. 2 God El kaskas nu sel in sie aruruma ke fong sac ac pangnol, “Jacob, Jacob!”\nEl topuk, “Nga pa inge.”\n3 Ac God El fahk, “Nga pa God, God lun papa tomom. Nik kom sangeng in som nu Egypt. Nga fah oru tuh fwilin tulik nutum in sie matunfacl lulap in acn we. 4 Nga ac wi kom som nu Egypt, ac nga fah folokonma fwilin tulik nutum nu in facl se inge. Joseph el ac fah oasr yurum ke pacl se kom ac misa.”\n5 Jacob el mukuila liki acn Beersheba. Wen natul ah srakulang Jacob, tulik srisrik natulos, ac mutan kialos fin wagon ma tokosra Egypt el supwama. 6 Elos us un kosro natulos ac ma lalos nukewa ma elos eisani in acn Canaan, ac som nu Egypt. Jacob el us fwilin tulik natul nukewa welul: Orek 7:15 7 wen natul, wen nutin natul, acn natul, ac acn nutin natul nukewa.\n8 Mwet in sou lal Jacob su welul som nu Egypt pa Reuben, wen se meet natul, 9 ac wen natul Reuben nukewa: Hanoch, Pallu, Hezron, ac Carmi. 10 Simeon ac wen natul kewa: Jemuel, Jamin, Ohad, Jachin, Zohar, ac Shaul, wen nutin mutan Canaan se. 11 Levi ac wen natul kewa: Gershon, Kohath, ac Merari. 12 Judah ac wen natul kewa: Shelah, Perez, ac Zerah. (Wen luo saya natul Judah, Er ac Onan, eltal misa Canaan.) Wen natul Perez pa Hezron ac Hamul. 13 Issachar ac wen natul kewa: Tola, Puah, Jashub, ac Shimron. 14 Zebulun ac wen natul kewa: Sered, Elon, ac Jahleel. 15 Pa inge nukewa tulik natul Leah ma el oswela nu sel Jacob in acn Mesopotamia, welulang Dinah acn sefanna. Fita natul sel Leah, nufonna mwet tolngoul tolu.\n16 Gad ac wen natul kewa: Zephon, Haggi, Shuni, Ezbon, Eri, Arod, ac Areli. 17 Asher ac wen natul kewa: Imnah, Ishvah, Ishvi, Beriah, ac Sarah, tamtael se lalos. Wen natul Beriah pa Heber ac Malchiel. 18 Mwet singoul onkosr inge pa fita natul Jacob sel Zilpah, mutan kulansap se su Laban el sang nu sel Leah, acn natul.\n19 Rachel, mutan kial Jacob, el oswela wen luo na nu sel: Joseph ac Benjamin. 20 Oasr wen luo natul Joseph: Manasseh ac Ephraim, su Asenath, acn natul Potiphera mwet tol lun Heliopolis, el osweang nu sel in Egypt. Gen 41:50–52 21 Kewana wen natul Benjamin pa Bela, Becher, Ashbel, Gera, Naaman, Ehi, Rosh, Muppim, Huppin, ac Ard. 22 Mwet singoul akosr inge pa fita natul Jacob sel Rachel.\n23 Dan ac Hushin, wen natul. 24 Naphtali ac wen natul kewa: Jahzeel, Guni, Jezer, ac Shillem. 25 Mwet itkosr inge pa fita natul Jacob sel Bilhah, mutan kulansap se su Laban el sang nu sel Rachel, acn natul.\n26 Pisen tulik na pwaye natul Jacob su som nu Egypt uh oasr ke mwet onngoul onkosr. Tia oaoa mutan kien wen natul uh. 27 Wen luo natul Joseph ma isusyang nu sel in Egypt ah fin weang pisa lulap se inge, ac oasr tulik itngoul nufon* tulik itngoul nufon: tolngoul tolu in verse 15, singoul onkosr in verse 18, singoul akosr in verse 22, ac itkosr in verse 25. natul Jacob pa som nu Egypt. Orek 7:14\nJacob Ac Sou Lal In Acn Egypt\n28 Jacob el supwalla Judah meet lukel in tuh siyuk Joseph elan osun nu selos in acn Goshen. Ke elos sun acn we, 29 Joseph el sroang nu fin chariot natul, ac som nu Goshen in osun nu sin papa tumal. Ke eltal osun, Joseph el kausma papa tumal ah nu yorol, ac tung ke pacl na loes se. 30 Jacob el fahk nu sel Joseph, “Inge ke nga liye kom tari ac etu lah kom srakna moul uh, nga mansis na ngan misa.”\n31 Na Joseph el fahk nu sin mwet lel ac mwet saya nukewa in sou lun papa tumal, “Nga enenu in som ac fahk nu sel tokosra lah mwet wiuk, ac mwet nukewa in sou lun papa tumuk su tuh muta Canaan, elos tuku nu yuruk. 32 Nga ac fahk nu sel lah komtal mwet liyaung sheep ac karingin un kosro, ac nga ac fahk pac lah komtal us un kosro nutumtal ac ma lomtal nukewa saya. 33 Ke tokosra el ac pangon komtal nu yorol ac siyuk lah orekma fuka lomtal, 34 aklohya na fahkang nu sel lah komtal mwet karingin kosro in moul lomtal nufon, oana mwet matu lomtal meet ah. Komtal fin fahk ouinge, na el ac lela komtal in muta in acn Goshen.” Joseph el fahk ouinge mweyen mwet liyaung kosro uh ma srungayuk se sin mwet Egypt.\n46:6 Orek 7:15\n46:20 Gen 41:50–52\n*46:27 tulik itngoul nufon: tolngoul tolu in verse 15, singoul onkosr in verse 18, singoul akosr in verse 22, ac itkosr in verse 25.\n46:27 Orek 7:14


Lohm uh: Lohm Lutlut luhn Moul - Enrique R. Falabella\nLohm uh: Lohm Lutlut luhn Moul\nSel Elder Enrique R. Falabella\nLuhn Mwet Itngucul\nLesin inge ac ma puhs pac sahyac lutiyuck lun sie lohm—acn se ma kuh in oacna inkuhsrao fin facluh.\nKuhtuh pahpah ac ninac uh fahk muh oasr srihpen tahfonglac elos orwaclah in lohm selos, pa lah wacngihn lohm lutlut luhn pahpah ninac.\nKe ma pwacye uh, kain lutlut sacn oasr ac kuh in pa lohm lutlut wo se emet uh. Lohm lutlut se inge pahngpahng lohm.\nKe nga esam ma ke moul luhk met, nga esam kuhtuh pacl sacohk nga puhlakihn yurin muhtwacn kiyuck uh. Ke nga akacsruhi mwe esam inge yuruwos, kowos ac sahp esam ma kowos sifacna puhlakihn—kwewana ma engan ac ahsor; kuht etwaclah ke ma nuh kwewa.\n1. Tempuhl Pa Acn Wo uh\nKe nga fohlohk liki mission luhk ah, nga sun sie muhtwacn fuhsr kahto suc insifacl sralsral ac loes nuh ke infulwacl. Muhtahl yohk, kahto ac isrwacsr lal oruh mwet sahyac in isrwacsr pac. El oruh nga in luhngse el ke pacl se emet nga liyacl.\nMuhtwacn kiyuck el tuh orwaclah finsrak in pahyuck lun tempuhl, tuhsruhk ke pacl sacn tempuhl se ma fototo emet uh enenuh kuht in som mael 4,000 (6,400 km).\nKuht engan ac ahsor kwewana ke kuht macruhtlac, mweyen kuht macruht ke moul se inge muhkwena. Mwet se suc orwaclah macruht ah fahk “Ac inge nga fahk komtacl mukul ac muhtwacn pahyuck,” tuhsruhk tohkoh na, el fahk, “nuh ke misac kowos fahsrwelihk.”\nNa ke kihsackuhnlah kuht sefiyac mani fal in molwelah tiket in som nuh ke Mesa Arizona Temple.\nLun tempuhl ah, ke kuht sikuck muhtuhnte ke mwe loang, mwet kuhlwacnsap oasr wal la se fahk kahs nga kena lohng uh, suc fahk muh kuht mukul ac muhtwacn pahyuck ke pacl ac ma pahtpaht.\nKawuck se el us kuht nuh ke Sacnri Skul. Ke pacl in toeni ah, el tuyak ac ahkkahlwemye kuht nuh sin kuhlahs ah. Ke toeni ah sahflah, tamuhlwel se el sunyuc ac usrukyac pouk, likiyac tala longoul se nuh loac. Tiac paht tohkoh, sie pac tamuhlwel el tahfwema pahol, ac ke lut luhk, el likiyac pac sie pwepuh in mani nuh in pouk. Nga suhlahklahk suk muhtwacn kiyuck ah, suc oasr pac infuckihl ah, ac wowo fahk, “Blanquy, srukyac poun mwet nuh kwewa!”\nKuht sa na eis mani fal kuht in fohlohk nuh Guatemala.\nDoctrine and Covenants luti kuht lah ke wolacna celestial oasr kuhsrao tolu, kuh ip tolu;\nIn fal nuh ke acn se ma fuhlwact emet, kuht enenuh in wi akwuck se inge luhn pristut.1\n2. In Akuhkuhin, Kom Enenuh Mwet Luo\nSie fahk luhn muhtwacn kiyuck uh pa “In akuhkuhin, kom enenuh mwet luo, ac ngwac tiacna sie selos.”\nLeum El ahkuhtweyac ohiyac ma enenuh in kol oruh lasr yurin mwet sahyac. Pa inge kai, mongfihsrwacsr, kuhlwacng, fakpahp, ac luhngse tiac kikiacp.2\nOhiyacn ahkngal luhn mahno in sucu uh tilac arlac fusus ke kuhtuh muhtuhn facl uh, ac kuht engan kac. Tuhsruhk, kuht srwackna loes liki pacl se ma ac wacngihnlac ohiyacn ahkngal luhn nuhnak uh. Ngal ma oreklac ke kain ahkngal inge muhta na ke nuhnak lasr, ahkkolukye ohiyacsr, oruh insiyacsr in sruhnga, ahkkolukye nuhnak lasr kacsr sifacna, ac nwekkuhtlac ke sahngweng.\nIn wi akwuck luhn celestial macruht muhkwena tiac fal. Kuht enenuh pac in moulkihn sie moul celestial.\n3. Sie Tuhlihk Suc On El Tuhlihk na Engan se\nPa inge sie pac fahk ma muhtwacn kiyuck uh kwacna fahk.\nMwet Lahngo El kahlwem ke yohk srihpen on muhtahl. Tukun El oraclah Kuhfa Ahluhkwelah yurin mwet sap Lal, ma suhmuhslah uh sruhmuhn, “Na ke elos yuck soko on in kaksyak, elos illac ac som nuh Finohl Olive.”3\nAc sramsram sel Mwet Pahluh Joseph, Leum el fahk muh El engankihn on ke insiyac uh, ac lah on luhn mwet suwohswohs uh oacna sie pruhe nuh Sel, ac elos ac fah ahkinsewowoyeyuck kac.4\nMa na wowo se in lohng on luhn tuhlihk se suc lutiyuck sin pahpah ninac kiyacl in onkihn, “Nga tuhlihk nuhtin God.”5\n4. Nga Enenuh Kom in Sruokyucwi\nKahs “Nga luhngse kom,” “Kuloh na ma luhlahp,” ac “Nuhnak muhnahs nuh sihk” oacna ono se nuh ke nguhna uh. Kahs inge ekuhllah sronin muhta uh nuh ke engan. Ac ahkmihsye nguhna toasr, ac ahkpwacyelah puhla kuhlwacng luhn insiyacsr. Oacna ke mahsrihk muhnahslac ke wacngihn kof, luhngse lasr muhnahslac ac misac ke kuht tilac orekmakihn kahs kuh mukwikwi ke luhngse.\nNga esam ke kuht suhpwaclah lwacta ke post kuh ke kuht oracni kuhtuh sacn uh in pahngon mwet kuht luhngse ke sie booth in tacluhfon kuh ke kuht sroalwelah ac suhmuhslah kihsen luhngse uh ke pwepuh uh.\nMihsenge ma inge nohfohn oacna ma mahtuh uh!\nMa sasuc Technology ke pacl inge lwelah kuht in oruh ma usrnguck. Fihsrwacsr na in suhpwaclah sie text message ke luhngse ac srui! Mwet fuhsr uh oruh pacl nuh kwewa. Nga motko lah ma inge ac kuhtuh pac ohiyac kahto ac kalweniyuck ke lohm sesr uh akwucki uh. Sie text message sasuc nga eis sin muhtwacn kiyuck ah fahk angwe: “Asruhi se oacna kuhsrao, kiss se oacna faht, ac ekuh se oacna mahlwem. Lwen engan, nga luhngse kom.”\nNga tiac kuh in kahingkuhnlah puhla luhk muh nga oasr inkuhsrao ke nga eis kain pweng inge.\nPahpah tuhmwacsr Inkuhsrao El srihkasrak suwohswohs in ahkkahlwemye luhngse. Ke El ahkkahlwemye Wen Nahtuhl, El orekmakihn kahs: “Pa inge Wen kuloh nuhtihk, suc nga insewowo kacl.”6\n5. Nga Luhngse Puk luhn Mormon ac Mwet Lahngo Luhk, Jisus Kraist\nNga emtucng ke nga liye muhtwacn kiyuck ah riti Puk luhn Mormon lwen nuh kwewa. Ke el oruh, nga kuh in puhla luhlahlfongi lal ke nga liye engan in ngwetngwet lal ke el riti kahs ma fahkwack ke ma kunen Mwet Lahngo.\nLahlmwetmwet na pwacye kahs luhn Mwet Lahngo: “Suk ma suhmuhslah uh; mweyen kowos nuhnkuh muh oasr moul ma pahtpaht lowos kac: ac ma suhmuhslah inge pa fahkwack keik.”7\nMokleyuck ke ma inge, nga siyuck nuh sin tuhlihk nuhtin nuhtihk Raquel, suc tuhfahna etuh rit, “Fuhkah nuhnak lom in orwaclah sie finsrak in riti Puk luhn Mormon?”\nTop lal ah pa “Tuhsruhk, Pahpah mahtuh, arlac upac. Puk na luhlahp se.”\nNa nga siyuck sel in riti sie sra puk. Nga is stopwatch se ac liye lah ac puhtahkah. Nga fahk, “Kom eis na minit tolu, ac ke Puk luhn Mormon Kahs Spanish sac oasr sra puk 642, na kom ac enenuh minit 1,926.”\nSahp ma inge ahksahngwengyacl kuhtuh, oruh nga srwaclihk nacmpuh se ke minit 60 ac fahk nuh sel muh el ac enenuh ao 32 in riti—srihk liki lwen se tahfuh!\nNa el fahk nuh sihk, “Fihsrwacsr na pwacye, Pahpah mahtuh.”\nSahflahiyac ah, Raquel, tamuhlwel mahtuh wiyacl, Esteban, ac tuhlihk sahyac nuhtin nahtuhsr eis pacl yohk kuhtuh mweyen puk se inge enenuh in ritiyuck ke nguhnin pruhe ac nuhnak.\nKe pacl, ke kuht etwaclah in engankihn ma suhmuhslah uh, kuht ac fahk oacna mwet suhmuhslah Sam ah: “Kahs lom arulacna emwem! ahok, emwem liki na honey nuh ke oaclihk!”8\n6. Tiacna Fal Kuht in Etuh na Ma Suhmuhslah uh; Kuht Enenuh in Moulkihn\nNga esam ke nga sie suc ahksahfyelah mission se, ac nga tuh suk ma suhmuhslah uh ke oaru, nga pahngon muh nga etuh ma nuh kwewa. Ke kuht ahko in pahyuckyak ah, Blanquy ac nga tuhkweni lutlutkihn ma suhmuhslah uh. Nga orekmakihn ma nga suhmuhslah ac riti tari in akacsruhi etwacack luhk ke wosasuc nuh sel. Tukun kuht pahyuck ah nga akihlen lah oasr lesin na yohk se nga etwaclah sel: sahp nga srihke in lotwel ke wosasuc, tuhsruhk el lutiyuc in moulkihn.\nKe Mwet Lahngo El ahksahfyelah Luti Finohl ah, El sang mwe luti lahlmwetmwet sac: “Ohinge kuhtwena mwet suc lohng kahs luhk inge, ac ahkos, el oacna sie mwet lahlmwetmwet, suc muhsahi lohm sel fin yot.”9\nElos suc moulkihn ip yohk celestial ma oasr in ma suhmuhslah ah ahkmihsyaclos suc kweok. Elos ahkpwacryaclos suc ahsor, kohlohlos suc tuhlac, ahkmihsyaclos suc inse toasr, ac kol suwohs elos suc suk ma pwacye.\nTempuhl pa acn wo uh\nIn akuhkuhin, kom enenuh mwet luo, ac nga ac tiac wi sie selos.\nSie tuhlihk suc on el tuhlihk na engan se.\nNga enenuh kom in sruokyucwi.\nNga luhngse Puk luhn Mormon ac Mwet Lahngo luhk, Jisus Kraist.\nTiac fal kuht in etuh na ma suhmuhslah uh; kuht enenuh in moulkihn.\nLesin inge ac ma puhs pac sahyac lutiyuck lun sie lohm—acn se ma kuh in oacna inkuhsrao fin facluh.10 Nga fahkwack lah wosasuc luhn Jisus Kraist ac plwacn luhn Pahpah tuhmwacsr Inkuhsrao uh sang kolyuck pwacye ke moul se inge ac olwelah ke moul ma pahtpaht, ke inen Jisus Kraist, amen.\n1. Liye Doctrine and Covenants 131:1–2. 2. Liye Doctrine and Covenants 121:41. 3. Mark 14:26. 4. Liye Doctrine and Covenants 25:12. 5. “Nga Tuhlihk Nuhtin God,” Onac On luhn Tuhlihk Srihsrihk, nacmpuh 58. 6. Mattu 3:17; oacyacpac liye Mark 1:11; 3 Nephi 11:7. 7. Jon 5:39. 8. Sam 119:103. 9. Mattu 7:24. 10. Liye Teachings of Presidents of the Church: David O. McKay (2003), 43, 150. Ma se metMa se tohkoh an\nKahs KosraeAmerican Sign Language (ASL)Bahasa IndonesiaBislamaCebuanoČeskyDanskDeutschEestiEnglishEspañolFaka-tongaFrançaisGagana SamoaHmoobHrvatskiÍslenskaItalianoKahs KosraeKahs KosraeKajin MajōlKreyòl AyisyenLatviešuLietuviųLingálaMagyarMalagasyNederlandsNorskPalauanPolskiPortuguêsReo TahitiRomânăShqipSlovenčinaSlovenščinaSuomiSvenskaTagalogTiếng ViệtVosa vakavitiΕλληνικάБългарскиМонголРусскийУкраїнськаქართულიՀայերենภาษาไทยພາສາລາວ한국어中文國語廣東話日本語


Mwet Fahsr Tukun Kraist - Sel Elder Dallin H. Oaks\nEprel 2013 | Mwet Fahsr Tukun Kraist\nMwet Luhlahlfongi ke Lwen-sahflah uh etuh lah kuht tiac kuh in wi “ma luhn facluh” kuh “mwe luti luhn mwet uh,” tuhsruhk oacna mwet fahsr tukun Kraist sahyac uh, kuhtuh pacl uh kuht konwacack upac in fahsrelihk ke ma ac ohiyacn facluh. Kuhtuh mwet uh moul ke ohiyacn facluh mweyen, oacna Jisus El fahk ke kuhtuh mwet El luti, “Elos luhngse tuh mwet uh in kaksakuhnuhlos, liki elos in eis kaksak sin God” (Jon 12: 43). Puhtatlac inge in tiac ukwe Kraist puhslac ac kuhpahtol in sang nuh inge. Ma inge weacng ma nuh kwewa luhn facluh oacna ohiyacn sramsram in tiac ahkkolukye kais sie u ac ma yohk ke nuknuk ac luhmah in som liki ma yohk emet oacna ma pahtpaht ac srihpac luhn sucu.\nKalmacn mwe luti luhn Jisus tiac ma in nuhnkuh kac. Pacl nuh kwewa enenuh in mukwikwi nuh kac. Jisus el luti, “Ke ma inge, kuhtwena mwet suc lohng kahs luhk inge ac ahkos, el oacna sie mwet lahlmwetmwet” (Mattu 7:24; liye pac Luk 11:28) Ac “Fuhkah luhpan insewowo luhn mwet kuhlwacnsap se inge leum lal el fin fohlohkoh nuh lohm sel ac konwacack lah el oruh ma inge” (Mattu 24:46) Ke sie puhsren on sacohk an kuht on:\nMwet Lahngo, lwelah nga in etwaclah fuhkah in luhngse kom,\nFahsr ke inkacnek ma kom ahkkahlwemye, ...\nMwet Lahngo, lwelah nga in etwaclah fuhkah in luhngse kom—\nLeum, nga ac ukwe kom.3\nKe Jisus El luti, mwet suc Luhngsel fah karihngihn masap Lal. Elos ac ahkostwen, oacna Prestuhn Thomas S. Monson luti olutu. In ukwe Kraist tiac sie pracktis na orek sie kuh ke kais sie pacl tuhsruhk pa olwelah ac ohiyacn moul se tuh kalweni ke pacl nuh kwewa ac acn nuh kwewa. Mwet Lahngo El luti ip yohk sie inge ac ohiyac kuht in ahkacsmakihnyeyuck ac ahkfokokoyeyuck in ukwe ke El oraclah akwuck luhn kuhfa luhn Leum (pahng pac communion). Kuht etuh ke fwackyuck sasuc lah El sapkihn mwet Lal in ipeis akucl an in Esamuhl. (liye Joseph Smith Translation, Mattu 26:22 [in Mattu 26:26, footnote c], 24 [in the Bible appendix]; Joseph Smith Translation, Mark 14:21–24 [in the Bible appendix]). Mempucr ke Alu luhn Jisus Kraist luhn Mwet Luhlahlfongi ke Lwen-sahflah in ukwe masap se inge kais sie wik ke elos wi alu in ipeis flao ac kof ac olwelah in Esamuhl ac karihngihn masap Lal pacl nuh kwewa.\nJisus El luti lah “mwet enenuh in pruhe pacl nuh kwewa” (Luk 18:1). El oacyacpac orek srihkasrak se, oacna ke El “sislah fong nohfohn se we in pruhe nuh sin God” (Luk 6:12) met liki El pahngon Mwet Sap Singucul Luo Lal. Oacna mwet Kristin sahyac, kuht pruhe ke alu lasr nuh kwewa. Kuht oacyacpac pruhe ke kolyuck, ac kuht luti lah kuht enenuh in pruhe sifacna ac yurin sucu lwen nuh kwewa. Oacna Jisus, kuht pruhe nuh sin Pahpah tuhmasr Inkuhsrao, ac kuht oruh ke inen muhtahl Jisus Kraist.\nMwet Lahngo El pahngon Mwet Sap Singucul Luo in kahsruh Alu Lal ac sang ki ac wal in kalweni tukun El misac (liye Mattu 16:18–19; Mark 3:14–15, 6:7, Luk 6:13). Alu luhn Jisus Kraist luhn Mwet Luhlahlfongi ke Lwen-sahflah, ke Alu luhn Jisus Kraist ma fohlohkihnyuckyak, ukwe srihkasrak inge ke ohiyacn oracni ac ohiyacn sang ki ac wal nuh sin Mwet Sap.\nKuhtuh mwet suc Jisus El pahngon in Ukwacl tiac sa in ahkos tuhsruhktuh suk in eis pacl ke ma luhn sucu. Jisus El topuk, “Mwet se fin muhtwacack in pihkihn imac lal ke plaho, ac el tahpuhllac nuh tok, el tiac fal nuh ke Tohkohsrahi luhn God” (Luk 9:62). Mwet Luhlahlfongi Ke Lwen-Sahflah pucspucs ukwe mwe luti Jisus El luti ah. Misineri mahtuh tausin kuhtuh ac mwet sahyac wi srihkasrak inge in som liki tuhlihk nahtuhlos ac tuhlihk nuhtin nahtuhlos in som wi ma kunen misineri tuh elos pahngonyuck kac.\nJisus el luti lah God El oraclah mukul ac muhtwacn na mukul enenuh in som liki pahpah ac ninac kiyacl ac falyang nuh ke muhtwacn kiyacl (liye Mark 10: 6–8). Oaru lasr nuh ke mwe luti inge etweyuck na pwacye.\nKe puhpuhlyuck luhn sip tuhlac, Jisus El Luti lah kuht enenuh in oruh ma nuh kwewa kuht kuh in konwacack kuhtwena mwet suc tuhlac (liye Mattu 18:11–14; Luk 15:3–7). Mweyen kuht etuh, Prestuhn Thomas S. Monson El kwacfe yohk ke kolyuck inge ke srihkasrak ac mwe luti wolacna ke molwelah mwet tuhlan lasr.4\nKe orekma lasr in kahsruh ac kuhlwacnsap, kuht ukwe srihkasrak wolacna ac mwe luti puhsisacl luhn Mwet Lahngo lasr ke luhngse. “Kom fah luhngse mwet tuhlan lom oacna kom luhngse kom sifacna” (Mattu 22:39). El sap pac in luhngse mwet lokoalok lasr (liye Luk 6:27–28). Ac ke mwe luti yohk Lal ke sahflahiyacn kuhlwacnsap Lal, El fahk:\n“Inge nga usot nuh suwohs sie ma sap sasuc, kowos in luhngse sie sin sie; oacna ke nga luhngse kowos, kowos in oacyacpac luhngse sie sin sie.\n“Kowos fin luhngse sie sin sie, na mwet nuh kwewa ac fah etuh lah kowos mwet tuhmuhk lutlut” (Jon 13:34–35).\nKe ip ke luhngse nuh sie sin sie, Jisus El luti lah ke mwet uh ahkkolukye kuht, kuht enenuh in sang nuhnak muhnahs nuh selos (liye Mattu 18:21–35; Mark 11:25–26; Luk 6:37). Ke mwet pucspucs muhnahs ke masap upac se inge, kuht nuh kwewa etuh Mwet Luhlahlfongi ke Lwen-sahflah suc srihkasrak wo in ituckyang luhngse ac nuhnak muhnahs, finne ma koluk upac. Srihkasrak se, Chris Williams orekmakihn luhlahlfongi lal ke Jisus Kraist in sang nuhnak muhnahs nuh sin mwet kahsruhsr sruhi suc oruh muhtwacn kiyacl ac tuhlihk luo nahtuhl in misac. Ke lwen luo tokoh ac srackna ahsor na upac kac, mukul sesseslah ke nuhnak muhnahs, ke pacl el pa pisap se lasr, fahklah, “Ke sie mwet tuhma lutlut luhn Kraist, nga tiac kuh in sulwaclah ma sahyac.”5\nMwet Kristen pucspucs sang nuh sin mwet suhkahsruhp ac suc enenuh, oacna Jisus El luti (liye Mattu 25:31–46; Mark 14:7). Ke ukwe mwe luti luhn Mwet Lahngo lasr, Alu luhn Jisus Kraist luhn Mwet Luhlahlfongi ke Lwen-sahflah ac mempucr lal wi yohk. Mempucr lasr uh sang ma yohk nuh ke u in kahsruh ac sang pacl lalos in kuhlwacnsap ac mwe sang sahyac nuh sin mwet suhkahsruhp ac suc enenuh. Oacyacpac, mempucr lasr lalo ke pacl in mongo luo mahlwem nuh kwewa ac sang mani ke mongo inge nuh ke mwe sang luhn lalo, ma pisap ac pracns prestuhn lasr orekmakihn in kahsruh mempucr suc enenuh. Lalo lasr in kahsruh mwet masrinsracl pa mukwikwi ke luhngse pwacye ac, ke oruh ke luhngse suwos, ahkfokokoye nguhnasr.\nSuhpuhs ma etweyuck ke kuhlwacnsap in kahsruh facluh luhn Alu lasr uh. Orekmakihn mani orekweni sin mempucr kuhlwacng uh, Alu luhn Jisus Kraist luhn Mwet Luhlahlfongi ke Lwen-sahflah in suhpwaclah mongo, nuknuk, ac mwe enenuh sahyac in kahsruh mwet mahtuh ac fuhsr suc kweok fin facluh nohfohn. Mwe kahsruh inge, wi tala yohklac foko million ke yac singucul ah, sang ke wacngihn nuhnak luhn alu, kain mwet, kuh muhtuhnfacl uh.\nKena lasr in kahsruh yohk tukun kusrusr ac sronot fin acn Japan ke yac 2011 sang mwe enenuh ac mani ma sun tala miliacn singucul tolu. Oacyacpac, yohk liki mwet 31,000 suc ke kahsruh yurin Alu sang yohk liki ao 600,000 in kuhlwacnsap. Kahsruh lasr nuh sin mwet uh ke Hurricane Sandy fin acn kuhtuhlacp ke United States wi mwe sang yohk, ac ao 300,000 ke kuhlwacnsap in ahknwacsnwacsye luhn mempucr 28,000 ke Alu uh. Inmahsrlon mwe srihkasrak puhs sahyac ke yac tari ah, kuht sang paun 300,000 (136,000 kg) ke nuknuk ac fahluhk nuh sin mwet sac ke muhtuhnfacl Africa fin acn Chad. Ke yac longoul limekohsr tari ah kuht kahsruh apkuhran mwet miliacn 30 ke muhtuhnfacl 179 .6 Pwacyena, mwet pahngpahng “Mormon uh” etuh ohiyac in kahsruh mwet suhkahsruhp ac enenuh.\nKe mwe luti sahflah Lal ke pwacpuhl uh, Mwet Lahngo lasr el kaifwe mwet fahsr Tohkohl in us mwe luti Lal nuh ke muhtuhnfacl nuh kwewa ac mwet nuh kwewa. Ke muhtacwackiyacn Fohlohkihnyuckyak sac, Alu luhn Jisus Kraist luhn Mwet Luhlahlfongi ke Lwen-sahflah srihke in ukwe mwe luti se inge. Finne ke kuht sie alu sasuc suhkahsruhp ac tikuclkucl ke mempucr tausin ekahsr na, mwet kol met lasr ah suhpwaclihk misineri uh ahluhkwelah meoa uh, kuhtuhlacp ac rohtoh. Oacna mwet uh, kuht kalweni in luti pweng Kristin nuh ke mihsenge ke prokracm usrnguck luhn misineri uh puhs liki full time misineri 60,000, weacng tausin ekahsr pac suc kuhlwacnsap ke kais kuhtuhna pacl. Oasr misineri lasr ke yohk likina muhtuhnfacl 150 fin facluh nohfohn.\nKe sahflah luhn Mwe Luti Yohk Lal ke Finohl ah, Jisus el luti, “Kowos enenuh in suwohsna, oacna ke Pahpah tomowos inkuhsrao El suwohsna” (Mattu 5:48). Srihpac luhn mwe luti se inge ac srihpac in ukwe Mwet Lahngo lasr pa in tuhkuh nuh sin Pahpah, suc Mwet Lahngo lasr pahngon “Pahpah tuhmuhk ac Pahpah tuhmalos, God Luhk ac God lalos.” (Jon 20:17).\nKe fwackyuck mihsenge uh, usrnguck ke wosasuc fohlohkihnyuckyak uh, kuht etuh lah masap in suk suwohswohs pa ip ke plwacn luhn Pahpah God nuh ke molwelah luhn tuhlihk Nahtuhl. Ke plwacn sacn kuht pa usru nuhtin pahpah ac ninac kiyacsr inkuhsrao uh. “Kuht tuhlihk nuhtin God,” Mwet Sap Paul el luti, “ac ke kuht ma nahtuhl, mwe insewowo suc El ahkolah nuh sin mwet lal ac fah ma lasr, ac kuht fah oacyacpac ipeis yurin Kraist ke ma God El ahko nuh sel” (Rome 8:16–17). Kalmac ke ma inge pa, ke sruhmuhnyuck ke Wuhlweacng Sasuc, ac kuht pa “usrui moul ma pahtpaht” (Titus 3:7) ac kuht fin tuhkuh nuh sin Pahpah, kuht ac “ma inge nuh kwewa” (Fwackyuck 21:7)—ma nuh kwewa Lal—ma se kuht tiac kuh in kahlwem kac. Tuhsruhktuh kuht kuh in kahlwem lah in eis moul ma pahtpaht yurin God kuht enenuh in ukwe Mwet Lahngo lasr, Jisus Kraist, suc luti lah “wacngihn mwet som nuh yurin Pahpah fin tiac ke nga” (Jon 14:6). Kuht suk in Ukwacl ac oruh oacna El, ingena ac nuh tok. Pa inge ke fuhs sahflah ke puhsrwen on lasr “Come, Follow Me,” kuht on:\nFal in etuh muhkwena\nLah kuht enenuh in ukwacl ten,\nKe kuht kweok ke moul uh?\nMoh, ma inge som nuh ke acn muhtahl tok. ...\nKe siyah luhng, kuh luhn acn, tohkohsrahi, ac kuh,\nAc wolacna ac mihslac pa ma lasr,\nKuht fin, nuh ke ma pahtpaht,\nAhkos kahs lal, “Fahsruh, ukweyuc.”7\nNga fahkwack lah Mwet Lahngo lasr, Jisus Kraist, suc mwe luti ac srihkasrak la kuht enenuh in suk ac ukwe. El suli mwet nuh kwewa suc oasr ma toasr la in tuhkuh nuh Sel, in lutlut Kacl, in Ukwacl, na sokwack monglac nuh ke nguhnasr (liye Mattu 4:19; 11:28). Nga fahkwack ke ma pwacye luhn pweng Lal ac ke misin ac wal luhng me ke Alu fohlohkihnyuckyak Lal ke inen Jisus Kraist, amen.\nLiye Karen Lynn Davidson, Our Latter-day Hymns: The Stories and the Messages (1988), 142–43, 419.\nLiye, ke srihkasrak, Heidi S. Swinton, To the Rescue: The Biography of Thomas S. Monson (2010), 149–61; Thomas S. Monson, “To the Rescue,” Ensign, Mei 2001, 48–50; Liahona, Julahe 2001, 57–60.\nChris Williams, in Jessica Henrie, “Father Relies on Faith to Forgive Intoxicated Teen Driver,” Deseret News, Ohkohs 1, 2012, deseretnews.com/article/865559847/Let-It-Go-Chris-Williams-shares-his-story-of-tragedy-and-forgiveness.html; oacyacpac liye Chris Williams, Let It Go: A True Story of Tragedy and Forgiveness (2012).\nLiye “Emergency Response: Church Assists Worldwide,” Church News, Mahs 9, 2013, 9; Welfare Services Emergency Response, “2012 Year in Review,” 8.